
* ( AKTUELT ) * 

★ 

Rapport fra mariner II 

Ought to be translated. 

De fleste af mine læsere har utvivlsomt læst rap¬ 
porterne om Mariner 2 -resultaterne. Mange er blevet 
foruroligede ved oplysningerne om, at overflade-tem¬ 
peraturen på Venus skulle være 800° F. (svarende 
til 42 5° C.). Målinger foretaget fra Jorden havde 
allerede vist en Venustemperatur på 600 ° F. ( 320 ° 
C.), hvilket fuldt ud er forklaret i mr. Adamskis 
sidste bog „Flying Saucers Farewell“ (side 60 - 62 ). 
Målinger fra Jorden stemte også overens med Mariner 
2 ’s rapporter om skylagene — ■+■ 60 °F. (ca. -i - 50° 
C.), i de øverste lag til ■+■ 30° F. (H- 35 0 C.), i 
de underste. 

Lad os se lidt nærmere på disse temperaturmålinger 
m. h. t. de nye informationer (hvis de er nye) og 
endvidere, hvordan billedet tegner sig for Jordens 
vedkommende. 

De, der har læst bøger om ionosfæren, vil vide, 
at den består af flere lag med forskelligartede egen¬ 
skaber, hvorefter benævnt D-, E- og F-lag. Sidst¬ 
nævnte deles igen op i E 1 , E 2 , F l og F 2 -lag. Lignen¬ 
de lag findes utvivlsomt omkring alle planeter. 

Hvis vi starter ved Jordens overflade og måler 
temperaturen, efterhånden som vi stiger, vil vi finde, 
at det bliver koldere jo højere vi kommer op. Dette 
vil fortsætte, indtil temperaturen når ■+■ 75 0 F. 

60 ° C.). Det varierer naturligvis noget, således at 
disse og efterfølgende tal kun er tilnærmede. 

E-laget strækker sig fra en højde på 50 til 100 
miles (svarende til ca. 80-160 km) med F-laget oven¬ 
over. I en højde af ca. 60 miles (100 km) vil vi 
blive forbavsede over at finde, at temperaturen er 
steget til ■+• 8 ° F. (H- 22 ° C.), og ved 120 miles 
(200 km) vil den ligge omkr. -|- 1200 ° F. (650° C.) 
I ca. 180 miles (300 km’s) højde er den omkr. 1700° 
F. ( 900 ° C.), og vil derefter ved 240 miles (385 
km) falde til mellem 725 og 1327° F. (385-720° 
C.). I en højde af ca. 300 miles (500 km) finder 
vi lag med temperaturer fra 1100 til 2400° F. (600- 
1300 ° C.). Raketforsøg inden for de sidste måne¬ 


der har målt lag med gennemsnitstemperaturer på 
4000-6000° F. (2200-3300° C.), men nu kommer en 
ny faktor ind i billedet. 

De høje temperaturer, der er målt omkring Jor¬ 
den, er ikke varmegrader, som vi kender dem, men 
et mål for, hvad men benævner „kinetisk 44 temperatur. 
Man kunne også kalde det elektron-temperatur. Når 
solstrålerne rammer og absorberes af ionosfæren, op¬ 
står der fotoelektroner*) med langt større energi end 
den atmosfærens øvrige partikler er i besiddelse af. 
Hvis energien stadig bygges op i denne proces, kan 
temperaturen (den kinetiske temp.) nå enorme høj¬ 
der. F. eks. findes der omkring solen kinetiske tem¬ 
peraturer på omkr. 2 millioner grader F. ( 1,1 mili. 
grader C.), medens der på dens overflade (iflg. den 
konventionelle videnskab) kun er målt 6000° F. 
(3300° C). 

Hvad er da kinetisk temperatur? Lad os først slå 
fast, at det ikke er varme i almindelig forstand**). 
Vi vil prøve at illustrere det på følgende måde: Hvis 
vi drypper vand på en varm kakkelovn, vil der danne 
sig små runde dråber, som danser rundt. Jo var¬ 
mere ovnen er, desto hurtigere danser de. Noget til¬ 
svarende sker med de små partikler i den øverste 
del af atmosfæren. Jo mere energi de indeholder, 
des hurtigere vibrerer (danser) de. Vibrationens ha¬ 
stighed svarer til en bestemt temperatur. I F-laget 
omkring Jorden viser kun en meget ringe del af de 
absorberede solstråler sig som varme. Mindst 85 % 
påvirker molekylernes energitilstand***) og bliver 
udstrålet som kinetisk varme, ikke som virkelig var¬ 
me, sådan som vi tænker os den. 

Det synes mig logisk, at Venus, der befinder sig 
nærmere ved Solen, og derfor skulle modtage par¬ 
tikler med større hastighed, også skulle have en 
meget højere kinetisk temperatur end Jordens 6000° 
F. Venus’s magnetiske felt skulle være tre til fire 
gange kraftigere end Jordens til trods for, at det 
ikke lykkedes Mariner 2 at måle det. 

Hemmeligheden ved de høje temperaturaflæsnin¬ 
ger på Venus ligger i den anvendte målemetode. I 
Mariner 2 anvendte man radiometrisk måling. Det 
vil sige, at detektoren ikke var andet end en radio¬ 
modtager, beregnet til at undersøge elektromagne¬ 
tisk stråling på nærmere bestemte bølgelængder eller 
frekvenser. Mekanismen svigtede og kunne ikke ud¬ 
føre de funktioner, som var planlagt. I stedet fore- 

tog den kun tre langsomme bevægelser tværs over 
planeten, og herfra stammer alle aflæsningsresul¬ 
taterne. 

Iflg. teorien skulle mikrobølge-radiometret finde 
de største elektron-koncentrationer langs randen af 
den planetariske skive, hvis varmen stammede fra 
ionosfæren. Kom varmen derimod fra selve plane¬ 
tens overflade, ville en undersøgelse fra rand til 
rand vise et maksimum over planetens midte. Ud 
fra så ufuldkomne metoder er de betydningsfulde 
erklæringer givet. Temperatur-aflæsningerne var i 
virkeligheden målinger af radiostrålinger fra Venus’s 
ydre atmosfære, sandsynligvis fra ionosfæren. I sam¬ 
menligning med de tidligere jordaflæsninger var de 
under gennemsnittet og ikke korrekte. 

Det skal bemærkes, at den kinetiske temperatur 
i højtliggende skylag kan ligge omkr. 600-800° F., 
medens den infrarøde stråling (virkelig varme) vil 
vise sig at være adskillige grader under nul. De to 
temperaturer kan eksistere samtidig. 

Hvis de samme målingsmetoder blev anvendt på 
Jorden fra en tilsvarende afstand, ville de vise, at 
Jorden var ubeboelig for mennesker, idet tempera¬ 
turen ville ligge omkr. smeltepunktet for bly. 

C. A. Honey / Alfr. Hansen. 

*) Elektroner frigjort ved foto-elektrisk effekt. Kendt 
fra lysmålere. 

**) I virkeligheden er al varme (iflg. den kinetiske 
teori) partikelbevægelse. 

***) Skal sikkert være „atomernes energitilstand 4 *. 
Om dette og de øvrige spørgsmål kan man læse 
i f. eks.: Einstein og Infeld. Det moderne ver¬ 
densbillede. (Gyldendals Uglebøger). 

/. Æ 

Biblioteket 

Biblioteket i Randers har lige fået 
100 nye bøger omhandlende en 
lang række videnskabelige em¬ 
ner. Endvidere har biblioteket 
fået flere UFO- bøger. 

Skriv efter oversigt. 

Peter Andersen, Violvei 5, Randers 


Rumteknik og viden VI 
Mennesket i rummet 

Ought to be tran slat ed. 

I tusinder af år har menneskets blik med uimod¬ 
ståelig kraft været rettet mod himmelhvælvingen og 
dens utallige stjerner, som på samme tid har virket 
fortryllende og slået folk med rædsel. Drømmen om 
rejser i rummet er sandsynligvis lige så gammel som 
mennesket, sikkert er det i hvert fald, at mange for¬ 
fattere i tidens løb er blevet inspireret til at skrive om 
rejser i rummet; tænk på forfattere som grækeren 
Lukian fra Samosata, der skrev en bog om en rejse 
til Månen, Plutark, der skrev om ansigtet i Månen, 
de engelske biskopper Francis Godvin og John Wil- 
kins har begge skrevet bøger om Månen og således 
kunne vi forsætte med en række navne på forfattere 
af rumlitteratur, Science fiction, og vi ville finde, at 
disse forfattere tæller folk med uddannelse lige fra 
præster til astronomer. 

Vi er i dag nået så langt i udviklingen, at døren 
til rummet er blevet åbnet. 6 russere og 6 ameri¬ 
kanere har taget de første småture ud i rummet, og 
inden 1975 vil de første mennesker lande på Månen 
og den næste fase i rumalderen dermed indledt. Satel¬ 
litter er nu snart blevet så dagligdags fænomener, at 
deres opsendelse ikke mere er værdige til plads på 
avisernes forside. Hidtil er bemandede rumflyvninger 
forløbet god og lykkeligt. (Hvis man altså kan stole 
på rumforskningsorganisationerne i Rusland og USA) 
og vi kan håbe, at dette held må vare ved, men vi 
må ikke deraf forledes til at tro, at bemandede rum¬ 
flyvninger er uden fare og lette at gennemføre. Det 
at sende et menneske ud i rummet er et uhyre kom¬ 
pliceret foretagende, der har krævet et stort og man¬ 
gesidet forskningsprogram, hvor læger og ingeniører 
i fællesskab har løst mange store problemer, og sta¬ 
dig arbejder videre med forbedringer af det eksiste¬ 
rende udstyr eller arbejder med helt nye og epoke¬ 
gørende apparater. 

Vi skal i denne artikel se lidt på en del af de for¬ 
hold, der vanskeliggør menneskets rejser i rummet. 

1 . Åndcduettet. Alle ved, at den menneskelige or¬ 
ganisme kræver ilt for at eksistere. Ilten kan ikke 
tappes fra rummet, hvorfor det er nødvendigt, at 
rumfartøjet selv medbringer den fornødne iltmængde. 

Ilt er dog ikke nok, for at kunne indånde denne ilt 
må bestemte trykforhold være opfyldt. 

Ved jordoverfladen indeholder luften 21 % ilt, 
78 % kvælstof og 1 % andre luftarter, først og 
fremmest argon, samt kultveilte og vanddamp. Dette 
fordelingsforhold bevares stort set med stigende høj¬ 
der over jordoverfladen. Da luften bliver tyndere, jo 
længere vi kommer ud i rummet, bliver der stadig 
mindre ilt til rådighed, hvorfor der optræder symp¬ 
tomer på iltmangel. 

I den højde, hvor lufttrykket er sunket til 87 mm 
kviksølvtryk (ca. 15 km) bliver det ganske umuligt 
at optage ilt gennem åndedrættet, fordi trykket af den 
kulsyre og vanddamp, der findes i lungerne netop er 
87 mm. Ved 15 km ligger altså grænsen for ånde¬ 
drættets evne til at optage ilt. 

For at åndedrættet skal fungere må der altså være 
et bestemt tryk. I den forbindelse taler man om il¬ 
tens partialtryk (ved en luftarts partialtryk forstås det 
tryk, som luftarten ville udøve, hvis den var alene i 
det undersøgte rum), og de er ved jordoverfladen 
160 mm kviksølv. 

Menneskets tolerancegrænser for variationer i il¬ 
tens partialtryk ligger mellem 80 mm og 400 mm. 
Astronauten skal med andre ord modtage iltforsynin¬ 
gen med et tryk, der ligger mellem disse to grænser. 
Normalt vil trykket være på 260 mm. 

Når mennesket forbruger ilten dannes i stedet kul¬ 
tveilte. I hvile optager et voksent menneske ca. 15 
liter ilt i timen og afgiver i samme tidsrum 12 1 kul¬ 
tveilte, og ved hårdt arbejde kan tallene være 300 
liter ilt og 260 liter kultveilte. Den udåndede kultve¬ 
ilte må, for at åndedrættet skal fungere normalt, fjer¬ 
nes og dette sker ved absorbering (opsugning) i stof¬ 
fet litiumhydroxyd, idet den udåndede vanddamp 
samtidig fjernes ved at fortsættes ^ et særlig apparat. 
Det kan endvidere nævnes, at ildelugt i kabinen fjer¬ 
nes ved at absorberes af porøst kul. 

Ved de allerede gennemførte rumture har iltpro¬ 
blemet forholdsvis let kunne løses, idet turene kun 
har været af kortere varighed. Værre bliver det når 
vi engang i fremtiden skal længere ud i rummet på 
ture til f. eks. Venus og Mars. Flere metoder er på 
tale til løsning af dette problem, og af disse har vel 
nok „fotosyntesereaktionen“ hos grønne planter størst 
interesse. 

Fotosyntesereaktionen beror som alle livsprocesser 


på solenergi. De grønne planter optager solenergi og 
forvandler den til kemisk energi, der opbevares i 
plantedelene. Planterne optager kultveilte og afgiver 
ilt, mens dyr og mennesker gør det stik modsatte. 
Denne vekselvirkning tænkes udnyttet i kommende 
rumskibe og det er her specielt nogle bestemte grøn¬ 
alger, man et interesseret i. Der findes en blågrøn¬ 
alge, som ikke er meget større end et rødt blodlege¬ 
me, med det latinske navn „chloretta pyrenoidosa“. 
2,3 kg af denne alge kan klare luftrensningen for en 
mand. (En anden meget mindre organisme har også 
vakt interesse fordi den i en mængde af 0,7 kg skulle 
være i stand til stadig rensning af luften for et men¬ 
neske). Alle problemer er dog ikke løst endnu, men 
der er ingen tvivl om, at dette er en af de metoder, 
der vil blive brugt, specielt da algerne også kan be¬ 
nyttes som næringsmiddel. 

2. Temperaturen: I forbindelse med muligheder 
for liv taler man om en temperaturzone kaldet den 
biotermale zone og som går fra H- 30 ° C til + 64° 
C. Der findes levende organismer, som kan oprethol¬ 
de livet udenfor disse zoner, men dette hører til und¬ 
tagelserne. Mennesket er mere følsomt over for tem¬ 
peraturvariationer end mange andre levende væsener, 
hvorfor man i rumkabinen må kræve et udstyr, der 
kan holde temperaturen inden for meget snævre græn¬ 
ser (normalt 20°—37° C). 

Der stilles her store krav til de sikkerhedsforan¬ 
staltninger, som skal holde temperaturen i kabinen 
på et næsten konstant niveau, for under rumfærden 
vil fartøjet være udsat for kolossale variationer i 
temperaturen. 

Disse variationer hidrører fra: 

a) Opstigningen gennem atmosfæren skaber varme på 
grund af fartøjets gnidning imod luften og fordi 
der sker en sammentrykning af luften. 

b) Fartøjet bevæger sig dels i Jordens skyggeside, 
hvor temperaturen er lav og dels i dagsiden ud¬ 
sat for Solens direkte påvirkning. 

c) Nedturen gennem atmosfæren, hvor kabinen er 
udsat for en så stor opvarmning, at den ville 
brænde op, hvis der ikke var omfattende beskyt¬ 
telsesforanstaltninger. 

Der er tale om temperaturforandringer på flere tu¬ 
sinde grader Celcius, alt afhængig af kabinens form 
og den hastighed den vende*- tilbage til Jorden med. 

Udformningen af kabinens næse spiller her en stor 

rolle, cg det har vist sig, at en stumpnæset kabine 
giver den bedste beskyttelse. Når den trænger ind i 
atmosfæren, danner der sig foran den en pude af 
sammenpresset luft, der dels virker bremsende, og 
dels afgiver 90 % af den samlede varmeenergi til 
luften udenom, hvorved kun 10 % af varmen går til 
ophedning af kabinen. Ydersiden af kabinen bygges 
op af et stof, der ved sin smeltning og/eller for¬ 
dampning bruger så megen varme, at den resterende 
del af kabinen kun udsættes for en mindre opvarm¬ 
ning. (Dette stof kan være berylliumoxid). 

Nævnes bør det også, at man ved at skabe et kraf¬ 
tigt magnetfelt omkring kabinen kan påvirke luft¬ 
strømmens hastighed på en sådan måde, at kabinen 
ophedes mindre. 

Af hensyn til absorberingsvarmen (fra Solen) spil¬ 
ler også beskaffenheden af fartøjets yderside den stør¬ 
ste rolle. En hvidmalet yderside er således bedre end 
en sortmalet eller blankpoleret, når der er tale om 
den varmemængde, som absorberes. Det afhænger nu 
af rumskibets anvendelse (stilling og afstand i for¬ 
hold til Solen), hvilken overfladeform og art man 
foretrækker. 

Kabine og rumdragt er udstyret med et varmeud¬ 
vekslingssystem, der kan være opbygget efter forskel¬ 
lige principper, men fælles for dem alle er, at de skal 
holde en konstant temperatur i kabinen. 

3. Accelerationsproblemer. Vi vil nu kigge lidt på 
tyngdekraften og accelerationsproblemet, men først må 
der nok siges et par ord om disse fænomener i almin¬ 
delighed. Af alle naturkræfter er tyngdekraften den 
mest gådefulde, og vi ved endnu ikke alt om denne 
kraft, men vi er nu alle daglig udsat for dens virk¬ 
ninger. 

Hvad er acceleration? Alle kender sikkert ordet i 
forbindelse med biler, hvor man taler om, at en bil 
accelererer så og så hurtigt, idet man hentyder til, 
hvor hurtigt den kan nå fra hastigheden 0 til f. eks. 
hastigheden 100 km. i timen. Det at vognen ændrer 
sin hastighed fra en lavere værdi til en højere kaldes 
acceleration, og den modsatte vej taler man om de- 
celeration. Som måleenhed for acc. har man indført 
den vejlængde hvormed et frit faldende legeme ac¬ 
celereres i ét sekund på grund af Jordens tiltræk¬ 
ningskraft. Tyngdekraften drager nemlig alle lege¬ 
mer på jordoverfladen ind mod Jordens centrum. Så 
vidt man har kunnet konstatere hidtil, er tyngdekraf¬ 


ten upåvirkelig (der er dog i dag fremsat nye teorier 
on ændringer i tyngdekraften, men disse har endnu 
ikke kunnet bevises) og har for et bestemt sted på 
jordoverfladen en bestemt størrelse, nemlig ca. 9,81 
m/sek. 2 , hvilken størrelse også ofte benævnes med 
bogstavet „g“. 

Astronauten vil være udsat for acc.-påvirkninger 
under starten og igen under nedturen, men også un¬ 
der kredsløbet kan han udsættes for lignende påvirk¬ 
ninger. Disse påvirkninger kan fremkalde fysiologiske 
forstyrrelser, og er derfor en af de mest betydnings¬ 
fulde faktorer, når man ser på menneskets rejsemu¬ 
ligheder i rummet. 

Forudsætningen for, at menneskets rumfart over¬ 
hovedet skal være mulig, er naturligvis, at den men¬ 
neskelige organisme kan tåle eller kunstigt kan brin¬ 
ges til at tåle de accelerationsværdier, som er nødven¬ 
dige for at bringe en rumkabine i kredsløb omkring 
Jorden, eller så den kan helt frigøres fra Jordens til¬ 
trækning og flyve til Månen eller et andet himmelle¬ 
geme. 

Der har her været udført en mængde undersøgel¬ 
ser for at se, hvad den menneskelige organisme kunne 
tåle, og hvad man kunne gøre for at tåle højere på¬ 
virkninger og stadig være i stand til at udføre visse 
fornuftsbetonede arbejder. Det har vist sig, at lege¬ 
mets væsker bl. a. blodet udsættes for store trykpå¬ 
virkninger. Blodtilførslen til hjernen og øjets net¬ 
hinde kan formindskes, og medføre formindskelse af 
synet og bevidstløshed. 

Undersøgelserne har vist, at legemets stilling i for¬ 
hold til accelerationspåvirkningen spiller en stor rolle. 
I siddende stilling og med påvirkningen oppefra i 
kroppens retning kan tåles en påvirkning på 4—5 g. 
Liggende på maven med påvirkning vinkelret på ryg¬ 
gen kan tåles 11—12 g og liggende på ryggen med 
påvirkning fra bryst mod ryg kan tåles 15 g. De 
nævnte påvirkninger kan tåles i tidsrum omkring 3 
minutter, for tiden spiller nemlig en afgørende rolle 
i forbindelse med de kræfter, man udsættes for. 

Ved anvendelse af flertrinsraketter er man i stand 
til at nå et passende kompromis mellem de accelera¬ 
tionsværdier, der er nødvendige, og de påvirkninger 
mennesket kan tåle. 

4 Vcegtløsheden. Virkelig vægtløshed indtræder, 
hvis der ingen tyngdekraft er, eller hvis dens virk¬ 
ninger ophæves af en lige så stor modsat rettet kraft. 

Jordens tyngde aftager med en faktor, der er om¬ 
vendt proportional med kvadratet på afstanden fra 
jordcentret. Jo længere vi kommer væk fra Jorden, 
desto svagere bliver tyngdekraften, men helt forsvin¬ 
de vil den ikke. Klatrer man op i et træ og springer 
ned, vil man opleve vægtløshed, men her er virknin¬ 
gen af kort varighed. Ved ethvert frit fald er man 
vægtløs (når man ser bort fra luftmodstanden). Be¬ 
vægelsen i rumkabinen i kredsløbet omkring Jorden 
er et fri fald, og derfor vil astronauten i kapslen være 
i en vægtløs tilstand, d.v.s. legemet er uden vægt (et¬ 
hvert legeme har både vægt og masse, de måles beg¬ 
ge i kg, men medens vægten afhænger af tyngdekraf¬ 
ten er massen uafhængig af hvor legemet befinder 
sig). I forbindelse med formindsket tyngde og vægt¬ 
løshed opstår der visse fysiologiske problemer. Der 
vil ske påvirkninger af centralnervesystemet og der¬ 
med af sanserne; der vil komme påvirkninger af 
åndedrættet, blodomløb og stofskifte. Muskelbevæ¬ 
gelserne vil have en tendens til at blive for store i 
den første tid af vægtløsheden. Der vil også være 
problemer i forbindelse med indtagelse af føden. 

De hidtil gennemførte undersøgelser og rumfor¬ 
søg har vist, at man kan klare disse problemer uden 
større gener, når varigheden ikke bliver alt for stor, 
men man er dog klar over at ved rumrejser af læn¬ 
gere varighed, må man skabe en kunstig tyngde for 
at forhindre virkninger af skadelig art. Den kunstige 
tyngde kan skabes ved at bringe rumskibet, rumstation 
m.v. til at rotere. 

5. Strålingsproblemet. Man talte før i tiden tit om 
det tomme rum og mente dermed, at når man kom 
langt nok (ca. 1000 km) ud fra jordoverfladen, var 
man ude i et rum, der intet indeholdt. I nyere tid er 
vi blevet klogere, vi ved at ude i rummet findes stof 
omend i meget ringe mængde pr. kubikmeter, så rin¬ 
ge er disse stofmængder, at man skal tælle stoffet i 
antal atomer. 

Desuden findes der i rummet en række forskellige 
strålinger, som mennesket under rumrejser må tage 
hensyn til. Jordatmosfæren danner et mægtigt beskyt¬ 
tende lag, som forhindrer at Jordens beboere for¬ 
brændes af de ultraviolette stråler i sollyset, og som 
også beskytter mod den primære kosmiske strålings 
fulde styrke. Som mål for atmosfærens beskyttelse 
over for den kosmiske stråling kan angives, at den 
giver samme beskyttelse som et lag bly på en meters 
tykkelse. 


Den ultraviolette del af spektret omfatter stråler 
med en bølgebredde mindre end 4000 Å (Å, Ång- 
strømmenheden er en timilliontedel af en mm) og 
udgår ca. 4 % af den udstrålede solenergi. Langt den 
største del af den ultraviolette stråling indsuges af 
det ozonrige atmosfærelag (ozonosfæren), der om¬ 
giver Jorden i en højde af 15—40 km. Styrken af 
den stråling, der når ned til jordoverfladen, er kun 
1 / 50 af, hvad den var oven over ozonlaget. 

Ultraviolet stråling fremkalder rødme og solbrændt¬ 
hed, og vi ved at for megen sol på ubeskyttet hud 
kan give forbrændinger. Hvis vi fik strålingen med 
fuld styrke på huden ville den hurtigt give farlige 
forbrændinger. Man skal altså beskyttes mod for 
stærk UV-tråling, men den må ikke helt udelukkes, 
da den spiller en vigtig biologisk rolle. Rumkabinen 
må altså være indrettet efter disse forhold. 

En anden faktor af stor og meget alvorlig betyd¬ 
ning er den kosmiske stråling, nemlig forskellige slags 
ironiserende stråling, samt røntgenstrålingen fra solen. 
Der er med andre ord tale om flere forskellige slags 
strålinger. Vi skal ikke her gå nærmere ind på disse 
strålingsfænomener men kun nævne, at de i større 
eller mindre grad alle vil påvirke biologisk væv på 
samme måde som de fra atombomber og atomforsøg 
fremkaldte radioaktive stråler. Der har været foreta- 
taget mange forsøg med aber og mus for derigennem 
at få kendskab til hvilke beskyttelsesforanstaltninger, 
der er nødvendige. Om fænomenerne kan der endnu 
ikke siges noget endeligt, for så mange forskellige 
forhold spiller ind (soludbrud, afstand til Solen, 
højde over jordoverfladen m.m.), men de hidtil gen¬ 
nemførte forsøg tyder på at faren er begrænset, og det 
har vist sig, at tynde aluminiumlag giver en god be¬ 
skyttelse. 

6. Støjproblemet. Der er ikke tale om noget større 
problem, men det bør dog nævnes, da der må tages 
hensyn til fænomenet ved fremstilling af rumdragten 
og kabinen. Raketmotorer laver som bekendt en in¬ 
fernalsk støj. Ved starten er lydstyrken på 145 deci¬ 
bel (måleenheden 1 decibel svarer til en anden måle¬ 
enhed (psykisk måleenhed) kaldet „phon“. Bladsu- 
sen giver en støj på 10 phon, alm. samtale svarer til 
60 phon og en nittehammer til 110 phon). Lydstyr¬ 
ken er så stor, at støjniveauet må sænkes betydeligt 
gennem lydisolering af kabinen og ved at anvende 
støj absorberende stoffer til fremstilling af hjelmen, 

hvis permanente eller øjeblikkelige støjskader skal 
undgås. 

7. Risiko for sammenstød med meteoritter. Meteo¬ 
ritter, som ikke er nogen fare for mennesket, der fær¬ 
des på jordoverfladen beskyttet af atmosfæren, vil 
udgøre en fare i rummet. De mindste partikler, mi¬ 
krometeoritter, vil kunne virke som en sandblæsning 
af fartøjer, men de større partikler kan slå hul i far¬ 
tøjet og dermed fremkalde skader af både mekanisk 
og termisk art. Skaden kan blive så stor og alvorlig, 
at fartøjet forliser. 

I den forbindelse er det vigtigt at skaffe sig godt 
kendskab til meteoritterne og deres færden gennem 
rummet i vort solsystem. Ved passende navigering og 
ved at opbygge fartøjet af to metalvægge, hvor den 
ydre væg fungerer som en sikkerhedsskal (metorit- 
fanger), regner man med at have mindsket dette fare¬ 
moment i så høj grad, at risiko for forlis skulle være 
minimal. 

Vi har nu i korte og meget grove træk berørt en 
del af problemerne omkring menneskets rejser i rum¬ 
met. Der er kun nævnt enkelte virkningsfænomener 
og de tilsvarende beskyttelsesmuligheder. Talværdier 
er kun nævnt i meget begrænset omfang, fordi en 
kort artikel slet ikke ville kunne omfatte de mange 
måleresultater, som forsøg af forskellig art indtil nu 
har frembragt. 

Hensigten med artiklen har kun været at vise, at 
der findes mange og ofte særdeles indviklede proble¬ 
mer, men trods dette er menneskets rejse i rummet 
begyndt og endda med strålende resultater. 

Frank Pedersen 

PS: Med denne artikel er serien om „Rumteknik 
og Viden“ sluttet som artikelserie, men da interessen 
for en del af rumfartens problemer har været stor 
nok til at give anledning til enkeltspørgsmål, vil vi 
fremover fortsætte med en serie „spørgsmål og svar“. 

Såfremt bladets læsere skulle ønske at få en nær¬ 
mere uddybning af enkelte problemer vedrørende 
rumfart kan spørgsmålene sendes til: 

Frank Pedersen 
Dalgårdsparken 20, Lynge 

HUSK: 

1. Spørgsmålene skal vedrøre rumfarten. 

2. Spørgsmålene skal være kortfattede og må af 

pladshensyn kun omfatte enkeltproblemer. 

Red. 


Lange ører lytter 

Fra „Le Canard Enchainé" af 2013 1963 (fransk 
ugeblad, der med humor og satire „revser scederne 
ved at le“, jfr. Holberg. O.a.). 

Denne beretning stammer fra en lærd mand blandt 
mine venner. Hvor forvirrende den end måtte synes i 
hans mund, så stolede jeg dog på ham. Der findes jo 
mennesker, som det er umuligt at mistro, når man 
kender deres intelligensbetonede alvor, omfanget af 
deres viden, rigtigheden af det de siger og den hæ¬ 
derlighed, de lægger for dagen i deres arbejde. 

Min ven fortalte mig, at det hænder enkelte ste¬ 
der her på Jorden, at man indfanger helt uventede 
brudstykker af radio- og TV udsendelser, hvilket der 
jo ikke er noget sindsoprivende i, hvis ..., ja, hvis 
man altså ikke opdagede, at disse udsendelser alle¬ 
rede havde fundet sted for kortere eller længere tid 
siden. Det kan dreje sig om flere uger, undertiden 
flere måneder og i enkelte tilfælde om flere år. 

En røverhistorie vil De måske sige! Men hør nu 
her. En amerikaner ved navn Roger A. Mac-Gowan 
har offentliggjort et videnskabeligt arbejde, hvori fæ¬ 
nomenet er tilfulde bekræftet. Denne Mac-Gowan er 
alt andet end en spøgefugl og indtager en ledende 
stilling ved arsenalet i Redstone (Alabama). I sin 
rapport, som er spækket med tal og grafisk materiale 
til belysning af emnet, og stillet over for den kends¬ 
gerning at man aldrig før har haft nogen som helst 
forklaring på disse spontane genudsendelser, udta¬ 
ler amerikaneren som sin opfattelse, at der i rum¬ 
met over os svæver elektroniske hukommelsesmaski¬ 
ner, som registrerer visse udsendelser fra Jorden for 
dernæst at retransmittere dem til andre kloder, når 
det ønskes. 

Kort sagt, et øre lytter ved vor dør, øjne ser, i 
kosmos danses der Can-Can for vore penge, og vi er 
ikke længere os selv i absolut forstand. 

Clément Ledoux, 
i „Le Courrier lnterplanétaire l< . 
Oversat: Aage Voss. 


Det er det vi gør , som gør os 
til det vi er . Pimsoll. 

Bemærkninger fra C. A. Honey 

Man har uden tvivl i de senere udgaver af Newslet- 
ter, bemærket en ændring i artiklerne. Tiden går 
hurtigt, og vi er kommet nærmere og nærmere til det, 
som vi har arbejdet for i alle disse mange år. Lige¬ 
som oppositionen er blevet mere og mere aggressiv, 
er jeg blevet det samme. Ting, som har været gemt 
af vejen til netop denne tidsperiode, vil nu begyn¬ 
de at komme frem. 

Nogle af de artikler, som vi har ført i de sidste 
få måneder, havde til hensigt at fjerne dem fra 
rækkerne, der endnu ikke var nået så langt, at de 
ville kunne følge det kommende program. Trods 
det er antallet af fornyede abonnementer langt større, 
end jeg havde ventet. Vi har så at sige fjernet det 
„døde ved“ og forstærket kaliberen af den, der går 
ind for programmet. Kun de med en højere for¬ 
ståelse og et bredt livssyn vil være i stand til aktivt 
arbejde for dette program, når det bliver alene. 

Jeg ønsker at fremføre et par kommentarer til 
den artikel, som jeg har forberedt om Mariner 2 
og dens resultater. De fleste, som kommenterer Mari¬ 
ners signaler, har vist sig enten at være total uvi¬ 
dende om virkelige opdagelser, som tidligere er gjort, 
eller også har de valgt med vilje at overse kends¬ 
gerningerne. I første instans har rapporterne fra en 
højtgående ballonflyvning i 1959 (i lighed med Mars- 
flyvningen i marts) været fuldstændig glemt eller 
ignoreret. 

Cmdr. Malcoln D. Ross, USN, og dr. Charles B. 
Moore fra Cambridge, Massachusetts, opdagede i 
1959 fra 3 til 5 gange mere vanddampe på Venus 
end i tilsvarende højde på Jorden. Enten har Mari¬ 
ners målinger fejlet her, fordi instrumenterne har 
vist sig at være defekte, eller også er visse oplys¬ 
ninger forsætligt blevet tilbageholdt for at føre of¬ 
fentligheden bag lyset. Den videnskabsmand, som 
stadig benægter, at en overflod af vandampe eksiste¬ 
rer i Venus’ øvre atmosfære, er uværdig til at blive 
kaldt for videnskabsmand. (Ref. rapporter fra Johns 
Hopkins University, dr. John Strong, Baltimore, 
Md. U.S.A.) 

Så snart som jeg vil være i stand til at få nogle 
gode rapporter fra den sidste ballonforskning ved¬ 
rørende Mars, vil jeg skrive en artikel om disse 
undersøgelser. Vi ved allerede ,at der er opdaget 
vanddampe på Mars, hvormeget håber jeg at finde 


ud af. Speciel bemcerkning: Mr. Adamski sender net¬ 
op et par ord om, at han har truffet én af dem, der 
har forbindelse med Mariner 2-flyvningen, som har 
fortalt ham, at informationerne, der kom tilbage 
fra Mariner, var meget forskellige fra dem, der blev 
givet til offentligheden. Ifølge mr. Adamski var 
denne mand en af autoriteterne ved projectet. 

C. A. Honey I Alf r. Hansen. 


Desmond Leslie taler! 

I dag læser vi de seneste beretninger om den jor¬ 
diske stryrkeprøve. Vil mennesket aldrig lære, at fy¬ 
sisk magt kun vil lede til destruktion? Den virkelige 
kraft — kraften, der er tusinde gange kraftigere end 
den største bombe, den kraft, der er vist og demon¬ 
streret op gennem tiderne af de store lærere — er 
den eneste, som kan fremkalde varige resultater. Den 
eneste politiker, der har benyttet sig af den, er Gan- 
dhi, og se bare, hvordan det virkede. 

Desværre forholder det sig således, at især i jeres 
land (USA) hersker følelsen over fornuften. Man 
har over hele linjen den opfattelse, at på den ene 
side af verden (jeres), er alt godt og rigtigt. På den 
anden side af verden (de andres) er alt ugudeligt 
og ondt. Dette er en farlig og barnagtig tankegang. 
Som „brødrene 44 har sagt — så kan de ikke finde sær¬ 
lig stor forskel mellem halvkuglerne. Begge har de¬ 
res fejl, og begge har også deres dyder. Den væsent¬ 
ligste fejl ligger i begge parters forvisning om, at de 
kun vil kunne overleve, hvis den anden part dør. 
Hvis der opstod en virkelig styrkeprøve, ville begge 
parter gå til grunde. En sådan styrkeprøve ville bli¬ 
ve en virkelig sejr for de kræfter, som kaldes uvi¬ 
denhed, overtro og frygt. Denne uhellige treenighed, 
som behersker så mange hjerter i dag. 

Hvis man er bange for noget, må man gå i dybden 
og analysere det, — bearbejde det ud fra et åndeligt 
synspunkt for at finde ud af, hvad det er, og hvorfor 
det er således. Hvis man frygter kommunismen, må 
man gå i dybden og undersøge, hvorfor den opstod. 
For at kunne gøre det, må man gå tilbage til vor 
gamle ven Karma. Lad os gå tilbage — en meget lang 
tusindårig vej tilbage — til dengang verden første 
gang begyndte på denne mørke og voldsomme perio¬ 
de, der er kendt som Kali Yuga eller den Mørke 



148 


UFO - NYT 


Tidsalder. Fra den tid blev de universelle love til¬ 
sidesat, og kunsten at betvinge sin „fjende 44 ved bro¬ 
derlig kærlighed, som det blev vist af Jesus, ophørte 
med at blive praktiseret. En umådelig karmisk gæld 
begyndte at hobe sig op. 

Lad os tage et eksempel. I én inkarnation tilføjer 
jeg dig en uret. I en senere inkarnation tilbagebetaler 
du uretfærdigheden med renter. Vi mødes påny i et 
tredie liv, og kampen fortsættes, bliver værre og 
værre og farer frem og tilbage som en badminton¬ 
bold, indtil den ene part er rede til at glemme og at 
tilgive — og derved opnå den store, åndelige sejr. 
Ved at gøre dette, ophæver han alle fortidens kræn¬ 
kelser og drager „fjenden“ til sig som en ven påny. 
Dette er den ældste lov i verden, men hvor mange 
mennesker tager den i virkeligheden til følge? 

Akkurat nu kommer vi til racer, familier, nationer, 
sociale klasser og endogså ideologier. Karmamæssigt 
følger de de samme love som det enkelte individ. I 
tusinder af år har de „besiddende 44 foragtet de „be¬ 
siddelsesløse 44 . Hvad vil da ske? Karmas lov vil prøve 
at rette det. Først forsøges der gennem kærlighed. 
Fromme lærerreformatorer opstår: Jesus, St. Francis, 
St. Vincent de Paul. Dernæst kom der lærere på an¬ 
dre virkeområder som: Wycliffe, Galilei, St. Tho¬ 
mas Moore, for blot at nævne nogle få. Hvad skete 
der med dem? Kærlighedens budbringere forblev 
upåagtede. Mennesker fortsætter med at udplyndre 
deres svagere brødre og med at være tilfredse med 
skamløs social uretfærdighed. 

Som følge heraf gjorde mere hårdnakkede refor¬ 
matorer deres entre: Luther, Calvin, Marx, Engels. 
Åh ja, bliv nu ikke chokeret ved disse navne og den 
måde, jeg nævner dem på. Hvis vi ikke ønsker at 
lære ved kærlighed efter at have fået chancen, vil vi 
komme til at lære på den hårde måde, ved sværdet. 
Tænk på de franske og russiske revolutioner. Men¬ 
nesker som Vincent de Paul har forsøgt at ophæve 
den sociale uretfærdighed ved et liv i opofrende kær¬ 
lighed, eksempel og fornægtelse. Mange unge adels- 
mænd frasagde sig deres ejendom og var medvir¬ 
kende til at fordele det retfærdigt rundt omkring. 
Men det var ikke tilstrækkeligt — ikke nær nok. Der¬ 
efter kom Robispierrerne. Øksemændene kom for at 
udføre deres frygtelige værk. Hvis den fordærvede 
struktur ikke ville være lydhør for kærlighed, vil den 
blive slået ned, skubbet ud, og ødelagt af den ubøn¬ 
hørlige Karmas kræfter. 


Gud forsøger! Han forsøger så kraftigt at lære os 
den venlige vej. Men når vi ikke vil høre Ham, så 
har Han ikke andre alternativer end at vise os den 
hårde vej. Det er det største bevis på Hans kærlighed. 
En sentimental Fader ville ikke gøre det. Han ville 
lade os gå vor totale undergang i møde. Kun den, 
der elsker uendeligt, har mod og kærlighed nok til 
at lade os lide for vore fejltagelser, således at vi 
derved kan vågne op og blive fuldkomne, som Han 
er fuldkommen. Den, der er mindre end Ham, med 
mindre kærlighed end Ham, ville være usikker og 
fejle i så anstrengende et arbejde. 

Lad os nu tage Rusland — en middelalderstat i 
det tyvende århundrede. Ak ja vist, de har haft deres 
forkyndere, Tolstoy f. eks. Men den russiske kirke 
havde solgt sig til Zaren og var blev et institutionens 
bolværk. Tolstoy blev „kastet ud af templet 44 , ligesom 
så mange andre. Omsider fuldførte en lille, stærk 
fantast, ved navn Lenin, Karmas bestemmelse. 

Kommunismen havde intet ønske om at have noget 
med religion at gøre, fordi religionen i Rusland havde 
været forrædderisk imod sit eget høje formål. Med 
Karma taget i betragtning var det logisk, at man 
skulle igennem en periode af ateisme. Dette blev 
tillagt for stor betydning af Vesten (som taler så 
meget om Gud om søndagen og stjæler fra deres 
naboer fra mandag til lørdag). Jeg tror ikke, det 
nytter noget, hvor meget man end går i kirke eller 
taler om Gud. Derimod er det, hvordan man lever 
Hans love, der tæller. 

Den eneste beretning om, at Jesus nogen sinde 
aflagde besøg i en kirke som voksen, var dengang 
det endte med en nærkamp, da han drev handels¬ 
folkene ud, som havde vanhelliget hans Faders hus. 
Noget lignende hændte, da Luther og Lenin kom 
ind og styrtede en korrupt og uåndelig kirke. 

Tilgiv mig, når jeg siger at hver eneste gang, jeg 
har været i kirke i Amerika, har jeg mærket lug¬ 
ten af dollars; den stiger op ligesom røgelse — en 
sød duft i næseborene på den rige organisation, som 
står bag. Tilgiv mig, når jeg føler, at alle vore kirker 
betyder så lidt, så længe, der findes hjemløse men¬ 
nesker, at kostbare klæder betyder så lidt, når der 
er mennesker, som går i pjalter. Tilgiv mig, når jeg 
siger, at jeg føler, Jesus tilbedes som en „rigtig for¬ 
nøjelig senior business partner 44 , med hvem det er 
bedst at stå sig godt. 

Men desværre var det ikke forbi med det gamle 
Karmas voldsomme tilbageslag i tiden fra 1917 til 
1925. Verden vred sig i skræk og rædsel over den 
nye Sovjetstat og gjorde sit bedste for at ødelægge 
den og derved frembringe mere Karma. Det værste 
resultat heraf var at skabe Stalinismen, et tyranni 
mere brutalt end nogen sinde før. Hemmeligt politi, 
tortur, de mest djævelske instrumenter kom frem på 
et sted, som kunne have fået åndelig ledelse. Men 
mod det negative står det positive. Langsomt begynd¬ 
te Faderen at få overtaget over trængslerne, og det 
gamle middelaldersamfund begyndte at vise sine mu¬ 
ligheder i en enorm, socialistisk liberalisme. 

Hverken kommunismen eller nogen som helst an¬ 
den isme vil kunne tilintetgøres ved anvendelse af 
magt. Den eneste måde at ødelægge den på er: at 
finde dens karmiske rødder og søge at følge Guds 
universelle love i hele det opståede kaos. Først af 
alt må begge parter overvinde deres oprørske ten¬ 
denser. Deres blinde frygt og had overfor hinanden 
må undertrykkes, og Øst og Vest må række hinan¬ 
den hånden, ikke i et modvilligt og fjendtligt hånd¬ 
tryk, men i en broderlig omfavnelse. Der er så me¬ 
get godt i begge systemer. Det er vores opgave, sam¬ 
men at sætte os og yde det bedste for begge verdener, 
og forberede den ny verden — det Himmelske Kon¬ 
gerige på Jorden. 

Endnu engang har Faderen givet os chancen til 
at sætte os sammen med vore „fjender“, og de sam¬ 
men med os, for således at løsne vore forskellige 
problemer på en civiliseret måde. Men vi må skynde 
os meget, for vi har meget kort tid og den karmiske 
„kaution“ er ved at udløbe. 

Måske ligger den største fare i, at det ikke er 
muligt at få øje på den virkelige fjende. Han er 
nemlig vort laveste selv (vort kødelige jeg, eller 
fysiske bevidsthed). Hans navn er frygt, had og 
uvidenhed. Det dyriske menneske, som kun kan 
tænke i baner af rå kraft. Gav Roosevelt ikke udtryk 
for det samme med bedre ord? 

Desmond Leslie, 21. oktober 1962, 

London, England. 

Alfr. Hansen. 


Overlad hadet til dem , der er for svage 
til at elske . 


Spørgsmål og svar 

Spørgsmål: I mange historiske og moderne obser¬ 
vationer har der af vidnerne veer et rapporteret en 
fcelles karakteristik, nemlig lugten af svovl. Kan man 
forklare sammenheengen? 

L. F. Plummerville, Arkansas. 

Ubehagelig lugt har været rapporteret i forbin¬ 
delse med mange nære observationer af rumskibe. 
I mange tilfælde har det ikke været omtalt som svovl, 
men snarere som en stærk, bitter eller skarp lugt. 
I de fleste tilfælde kan det tilskrives gasser, skabt 
ved ionisering af atmosfæren i den umiddelbare 
nærhed af fartøjet. Ozon er et godt eksempel på gas, 
skabt ved en passende elektrisk udladning. I forbin¬ 
delse med mange af de tilfælde, der har været for¬ 
bundet med mentale kontakter, foranlediget af psy¬ 
kiske grupper, har der været en svovllignende lugt. 
Dette er forklaret i den række artikler angående be¬ 
drageri, der for tiden fremkommer her i bladet. Jeg 
må påpege, at ordet bedrag er anvendt i den betyd¬ 
ning, at der har været hændelser, som er forekommet 
ikke at være det, de i virkeligheden ser ud til at 
være. På denne måde er de bedrageriske, men de 
der har forårsaget hændelserne, har muligvis ikke 
været klare over deres handlingers bedrageriske 
karakter. Med andre ord de er bedragne væsener, 
der er blevet benyttet som bønder i et gigantisk 
skakspil, som finder sted over hele verden. 

Spørgsmål: Har rumfolkene mulighed for at kunne 
give en beretning om en persons tidligere liv? 

L. F. Plummerville, Arkansas. 

Jeg er klar over, hvorfor De stiller dette spørgs¬ 
mål. Her er mit svar. Nogle rumfolk kender måske 
noget til mange af de menneskers tidligere liv, der 
har levet her på Jorden. F. eks. ville de måske kun¬ 
ne følge forskellige liv, på nærmeste hold, af be¬ 
stemte individer af deres egne, som har fået den 
skæbne at opfylde en bestemmelse her på Jorden nu. 

Hvad angår beretninger i den betydning, som De 
sandsynligvis mener, er det noget, jeg ikke beskæf¬ 
tiger mig med. For mig ville det være det samme som 
at læse i teblade eller at dunke en eller anden oven 
i hovedet. Det er rigtigt, at nogle mennesker har 
evner til at modtage indtryk fra genstande eller per- 

soner, og der er i virkeligheden intet forkert i det, 
sålænge uærlige eller økonomiske motiver ikke lig¬ 
ger bag. 

Selve det, at rumfolk eller andre skulle fortælle 
Dem om Deres tidligere liv, føler jeg ville være uøn¬ 
skeligt, endda selv om de gerne ville gøre det. At ken¬ 
de de virkelige facts om Deres tidligere liv ville 
kun kunne hindre Dem i Deres fremgang i dette liv. 
Det er min opfattelse, at det ville være uklogt at 
anmode om en sådan beretning. For det andet ville 
De ingen mulighed have for at kunne bevise rig¬ 
tigheden af en sådan beskrivelse, selvom den blev 
givet af et rummenneske. Det er også en af grunde¬ 
ne til, hvorfor rumfolkene ikke kan komme til os og 
give os oplysninger direkte. Hvem ville tro på, at 
de var rumfolk, uanset påklædning, eller for den 
sags skyld, hvem ville i det hele taget tro dem? 

Spørgsmål: Er vægtløshed en lokal virkning, som 
kun er observeret i det „nære rum“? Er der tyngde¬ 
kraft i det ydre rum? 

L. F. Plummerville, Arkansas. 

Gravitet (tyngde) findes overalt i rummet. Man 
kan ikke undgå dens indflydelse. Grunden til, at 
vore astronauter er vægtløse, er fordi de i virkelig¬ 
heden befinder sig i en tilstand af „frit fald“, mens 
de kredser omkring Jorden. Man ville opleve det 
samme, hvis man stod på en vægt i en elevator, 
og kabelet knækkede. Vægt, elevator og en selv ville 
alle falde sammen. Hvis elevator-skakten var flere 
km. lang, ville man falde frit, og kunne se på væg¬ 
ten, at man var vægtløs. Vægten ville falde bort fra 
en med samme hastighed som den, man selv fal¬ 
der med. Man ville ikke kunne veje noget på den. 
Det er nøjagtig denne vægtløsheds-tilstand, som er 
oplevet af vore astronauter. De og deres rumfar¬ 
tøj er i en tilstand af frit fald rundt om jorden. 
Medens de falder mod Jorden, falder Jorden bort 
fra dem. 

Hvis man på et eller andet tidspunkt opnår ha¬ 
stighedsforøgelse ombord på rumfartøjet gennem an¬ 
vendelse af energi, vil man mærke tyngdekraften. 
Einsteins relativitetsteori indeholder en behandling, 
som kaldes „ækvivalens-princippet“. Omskrevet til 
lægmandssprog betyder det, at virkningerne af til¬ 
trækningskraften og af hastighedsforøgelsen har sam¬ 
me værdi, og ikke kan skelnes fra hinanden. Det føles 
som det samme og virker på samme måde. Ifølge 


Einstein er det ikke tyngde forårsaget ved tiltræk¬ 
ning af et legeme fra et andet, som er den alminde¬ 
ligt akcepterede teori. 

C. A. Honey/ Alfr. Hansen. 

Bifalder Gud rumforskningen? 

Dr. Abraham Heschel, en af Jødedommens mest 
fremtrædende lærere siger: „Vi er blevet givet ret¬ 
ten til at beherske Jordens kræfter, men vi har in¬ 
gen ret fået til at herske over kræfterne på andre 
planeter. At dømme ud fra den måde, hvorpå men¬ 
neskene har anvendt deres magt på Jorden, kan 
man godt være i tvivl om, hvorvidt denne generation 
overhovedet har vist sig værdig til at være i besid¬ 
delse af den givne ret til udnytte Jorden.“ 

Dr. Robert Gordis, fra det Jødiske Teologiske 
Seminarium, udtaler: „Hvis de gamle så Guds her¬ 
lighed gennemstrømme Jorden, hvor meget større 
skulle menneskets ærefrygt da ikke være, når de ser 
Guds åbenbaringer på horisonter, der er videre, end 
nogen drømte om i fortiden.“ 

Forskellige protestantiske præster har givet udtryk 
for lignende synspunkter. Pastor dr. Daniel Day 
Williams, en teolog ved Union Theoligical Seminary, 
rejste dette etiske spørgsmål: Det er et spørgsmål 
om, hvor mange af vore ressourcer, der bør anven¬ 
des til rumforskning, når der er så mange hung¬ 
rende mennesker i verden. Faren består i, at moden 
med rum-teknologi vil trække på flere ressourcer end 
den burde, sålænge det menneskelige samfund ikke 
er i en bedre forfatning end tilfældet er. Det er 
så utroligt kostbart. Det kunne udvikle sig til en 
ny form for udbytning. 

Pastor Robert Brown, også fra Union, siger at 
selvom Skabelsesberetningen ikke specielt medregner 
rummet til menneskets virkeområde, så udelukker 
den det heller ikke. „Kun hvis man uddrager nega¬ 
tive bibetydninger af en positiv befaling, vil man 
komme i vanskeligheder,“ siger han. „Og hvis man 
har gjort det hele vejen igennem Bibelen, har man 
udelukket en stor del af det tyvende århundrede." 
Han antydede endvidere, at benævnelsen „Jorden" i 
GI. Testamentlig opfattelse omfatter hele skabelses¬ 
ordenen, ikke planeten alene. 

Endvidere udtaler den høj ærværdige Hsgr. Char¬ 
les Walsh fra det Romersk Katolske Studiebroder- 

skab af den Kristne Lære: „Første Mosebog skal 
ikke tages for bogstaveligt. Beretningerne blev skre¬ 
vet langt tilbage i historien for at bringe en over¬ 
naturlig sandhed i en form, som folk kunne forstå. 
De må betragtes i relation til den tid og det sted, 
hvor det blev skrevet.“ 

Når nye undersøgelser og forehavender før i tiden 
løb af stabelen mødte de undertiden hård modstand 
fra kirken. Det har ikke været tilfældet med de nu¬ 
værende forsøg. Hovedparten af kirkens ledere i 
dag er ikke direkte modstandere af rumforskning, 
sålænge det er det rent fysiske område, som er det 
primære. Nogle, som ovenfor nævnt, rejser det etiske 
spørgsmål. Andre føler, at rumforskning endda vil 
opvække større tro i menneskers sind. 

Der er dem, der mener at ønsket om rumforsk¬ 
ning er et bevis på menneskers begær efter ubegrænset 
magt, på indbildskhed i universet, og for at blive 
Gud lig. Denne opfattelse er fremsat af ærværdige 
dr. Samuel Terrien, en anset forsker af Det Gamle 
Testamente. Dette, siger han, var Adams fejltagelse. 

Overtræder mennesket i virkeligheden sin begræns¬ 
ning? Går mennesket imod Guds vilje? Menneskets 
frie vilje er underkastet en eneste ting — de uni¬ 
verselle love. Disse loves principper er uforander¬ 
lige og ændres aldrig. De er gældende igennem hele 
Kosmos. Hvis Gud var et menneskelignende væsen, 
ville end også han være underlagt de samme prin¬ 
cipper. Alle teologer indrømmer, ved den menneske¬ 
lige definition af Gud, at Gud selv ikke ville kunne 
bryde eller krænke sine egne love eller principper. 
Det gør i sandhed disse universelle love til de høje¬ 
ste, således at de kan sættes lig med første årsag og 
virkelig er den herskende kraft i Kosmos. 

Så længe vi ikke krænker nogen af de universelle 
love, er der ingen begrænsninger for os. Efter som 
denne planet, som et hele, ikke følger de universelle 
love og principper, vil bestemte begrænsninger være 
pålagt os. Vore stamfædre blev bragt hertil i rum¬ 
fartøjer og levede her for at lære de lektier, der var 
nødvendige for at kunne stige dertil, hvor de befandt 
sig før deres fald. De blev bundet til denne Jord 
og dens atmosfære, indtil de genvandt deres ret¬ 
mæssige plads. 

Visse former for forskning i rummet vil være nød¬ 
vendige og er en del af rumfolkenes program. Men 
masse-emigration af krigeriske og aggressive nationer 
vil bestemt ikke blive tilladt. Derfor er det min 


personlige opfattelse, at rumfolkene vil være i stand 
til at pålægge os bestemte begrænsninger for, netop 
hvor meget og hvor langt ud i rummet vi må gå. 
På samme måde, som de bragte os hertil i begyn¬ 
delsen, vil de også kunne holde os her, indtil vi 
tilpasser os de universelle love, som de alle overhol¬ 
der. 

Mennesket kan stirre op i det Eden, hvorfra det er 
faldet, men det store svælg er stadig imellem, og vil 
fortsat have magt til at adskille. 

C. A. Honey / Alfr. Hansen. 

Astral og psykisk bedrag i 
UFO-forskningen 

3. afsnit 

Sidste måneds artikel i denne serie sluttede med en 
kort omtale af nogle meddelelser, man ved hjælp af 
mental telepati havde fået som svar på forskellige 
spørgsmål — og som man formodede hidrørte fra 
rumfolk. Der er ikke noget forkert i at forsøge på 
at opnå information på den måde, men det skal 
meget kraftigt pointeres, at indtryk, som modtages 
på denne måde ikke kommer fra nogen person på 
en anden planet eller fra et rumskib. 

Rumfolkene indlader sig ikke på mentale forbindel¬ 
ser med folk på Jorden, cg som regel endog ikke en¬ 
gang indbyrdes. Intet jordmenneske, som lever på 
Jordens overflade, er dygtigt nok til at benytte tele¬ 
pati som middel til at stille spørgsmål om noget 
emne og få fuldstændig pålidelige svar, som kan 
anses for at være af væsentlig værdi for nogen. Næ¬ 
sten alle lærere, der foregiver at undervise i tele¬ 
pati er ude af stand til at anvende det selv, og de 
fleste af dem kender ikke engang grundprincipperne 
for anvendelsen. Telepati, som forklaret af mr. Adam- 
ski, omfatter al modtagelse af indtryk, men mange af 
disse indtryk kommer fra uønskede kilder og skulle 
som sådan ikke tages i betragtning som værende af 
værdi for vor udvikling. 

Telepatiske evner afhænger ikke af såkaldt ånde¬ 
ligt udvikling. Tag en af de lavest udviklede per¬ 
soner her fra Jorden, og det vil være højst sandsyn¬ 
ligt, at vedkommende kunne have frygtelige telepa¬ 
tiske evner gennem en af de seks modtagelseskanaler. 
Mennesker med denne evne bliver ofte kaldt for 

„psykiske“, skønt jeg personligt foretrækker at kal¬ 
de dem for „sensitive“ for indtryk. 

Hvad disse „sensitive 1 * modtager vil være bestemt 
af deres forståelse og udviklingsplan, de vil derfor 
være tilbøjelige til at modtage ideer, såvel som tan¬ 
ker, der er forenlige med deres natur og forudfat¬ 
tede ideer. 

Telepatisk modtagelse fra en af de tre ønskelige 
kanaler vil ikke være „budskaber** fra rumfolkene, 
men vil være „anelser** eller „følelser**, som man 
pludseligt bliver sig bevidst. Lad os, som et eksem¬ 
pel, igen betragte analysen af UFO-fotografiet, som 
var omtalt i slutningen af sidste måneds artikel. 

Det kan være, at man får en sikker følelse af at 
foto’et er ægte. Dette første indtryk, som pludseligt 
smælder ind i ens bevidsthed, kan meget vel være 
korrekt. Det kan være et virkeligt sandt telepatisk 
indtryk, men det stammer ikke fra et andet menne¬ 
skes bevidsthed. Det er nemlig en „følelse** eller 
en „viden** inde i én selv, der siger, at billedet er 
ægte. Det kan være forkert. Kun en bekræftelse vil 
kunne afgøre, hvorvidt det er rigtigt eller forkert, 
og den eneste måde, hvorpå det kan afgøres, vil være 
hvis UFOet pludselig landede og gav sig tilkende 
for den, som har taget billederne. Rumfolkene, som 
lever her iblandt os, ville højest sandsynligt være 
nødt til at sætte sig i forbindelse med rumskibenes 
piloter og spørge, om de havde fløjet over. I mod¬ 
sat fald ville de kun kunne undre sig, som De og jeg. 
De kunne få det telepatiske indtryk, at billedet var 
ægte, men de behøver det samme bevis som alle vi 
andre for at være sikre. 

Et andet eksempel. Formodentlig har De et stykke 
stål, som ser fuldstændig perfekt ud i enhver detalje. 
Inden i det er der en fejl — en luftblære, som det 
vil være umuligt at se med det menneskelige øje. 
En person, som har telepatiske evner kunne sige: 
„Inde i det stålstykke er der en luftblære**. Man 
kan få en sådan følelse eller indtryk. Stykket har 
ingen bevidsthed, så det kan fortælle, at der findes 
en luftblære inden i det. Kun ved hjælp af en rønt¬ 
genundersøgelse kan rigtigheden af indtrykket blive 
konstateret. Hvis røntgenfotografiet afslører en luft¬ 
blære i stålet, vil det være sand telepati, uden at 
der havde været nogen sind til sind forbindelse. 

Det er fuldstændigt korrekt at lægge mærke til 
sådanne indtryk, når man ser på noget eller har 


spørgsmål om visse ting. Fejltagelsen ligger i troen 
på, at „svarene** kommer fra rumfolkene eller højere 
mestre. Hvis man gør det, er man godt på vej ud i 
eventuelle vanskeligheder. 

Lad os forudsætte, at rumfolkene beslutter at ind¬ 
prente dig en bestemt ide eller information. Hvis 
man får disse indtryk 100 % korrekte, bliver man 
kun opmærksom på dem som en „anelse** eller en 1 
„følelse**, som uformodet smælder i ens bevidsthed. 

Det må ikke opfattes som „budskaber** som sådan, 
men snarere som en tilskyndelse til at man skal gøre 
et eller andet, etc. Jo mere man lærer at følge disse 
indtryk, des lettere vil de komme til ens sind. Flere 
og flere beviser vil komme efterhånden. 

Hvor kommer de fleste af de såkaldte „budska- 
ber“ i virkeligheden fra, hvis ikke de kommer fra 
rumfolk eller ophøjede mestre? Omfattende orga¬ 
nisationer eksisterer på den illusion, at de er i men¬ 
tal forbindelse med højere planer eller planeter. 
Gloria Lee mistede sit liv ved at følge informationer, 
som hun var sikker på, var givet hende fra højere 
planeter gennem telepati. George King’s Aetherius 
Society var bygget på information af den art, det 
meste af det fejlagtigt. 

En lov, som man burde være opmærksom på, er 
loven om tiltrækning, der bedst kan udtrykkes som: 
„Krage søger mage** (Lige børn leger bedst). Den 
energi, som harmonerer med tanker en person har ■ 
givet udtryk, vil blive tiltrukket af energi, der har¬ 
monerer med tanker af lignende natur. Et enormt 
forråd af skuffende informationer er dannet på denne 
måde og venter på en modtager med åbent sind, 
som tænker eller befordrer lignende ideer. Med dette 
som grundlag kan jeg afgjort erklære, at en astral¬ 
verden virkelig eksisterer. Den eksisterer som en 
udstrakt sammenhobning af ideer og tanker, udtrykt 
af tusinder af mennskers sind her på Jorden. Den 
er fuldstændiggjort af menneskedannede Ashtars, 
Monkas og mestre som Aetherius. Her kan vi også 
finde Sananda, Chonre, Rama Des’ka og mange an¬ 
dre. Ingen af dem er virkelige. De er skabte af det 
menneskelige sind og findes i det store forråd, som 
før omtalt. 

Dusinvis af dem, der hævder at have kontakt, 
har trukket på dette forråd og anvendt det i deres 
eget øjemed. De skaber nye tankeformer på linje 
med de hundreder af andre, som allerede forårsager 



UFO - NYT 


153 


forvirring verden over. Mange bedrageriske kontak¬ 
ter har været „arrangeret 44 af bestemte psykiske per¬ 
soner, og det er en af grundene til, at mange af 
disse ærlige, men bedragede mennesker er så lige¬ 
fremme og troværdige i deres oprigtighed. De for¬ 
tæller blot, hvad der i virkeligheden hændte dem 
og er uvidende om, at de blev bedraget ved falske 
kontakter, som er iscenesat af oppositionen til dette 
program. 

Næsten alle kulter har en ophøjet mester, der siges 
at være medlem af „Det Store Hvide Broderskab 44 ), 
ogsom formodes at give oplysninger gennem „åben¬ 
baringer 44 eller „inspiration 44 . Det skulle være unød¬ 
vendigt at sige, at den slags inspiration kommer fra 
samme informations-reservoir, som ovenfor nævnt. 

Der eksisterer også en anden kilde, hvorfra for¬ 
skellige slags bedrageriske meddelelser udspredes. 
Trance-medier, således som de er repræsenteret ved 
den nu afdøde Gloria Lee og Georg King, tapper 
også af det store lager, som er sammenhobet i deres 
underbevidsthed gennem mange år ved læsning, stu¬ 
dium, tænkning og kontakter med andre personer. 
Det meste af den slags lekture indeholder mange hen¬ 
visninger af tydelig ambitiøs art og indeholder reli¬ 
giøse henvisninger til Kristus eller andre store lære¬ 
re. De bringer frygt, advarsler og profetier. 

De autentiske oplysninger, som nu og da er in¬ 
deholdt i disse skrifter, er en gengivelse af oplys¬ 
ninger, som tidligere er fremført af mr. Adamski i 
foredrag eller skrivelser. Resten stammer fra deres 
underbevidsthed eller fra det før omtalte illusoriske 
astral-reservoir. 

Hvem er det, der så energisk anvender psykiske 
kræfter for at modarbejde rumfolkenes program? 
De „Tre Mænd i Sort 44 hører til denne gruppe. Le¬ 
derne for denne afdeling af „Tavshedsgruppen 44 er 
fuldendte magikere og hypnotisører, og der er flere 
end netop tre. De opererer sædvanligvis i grupper 
på to eller tre, således at de tre’s bevidsthed kan 
forstærke hverandre. 

Når de forsætligt prøver at påtvinge en anden 
deres vilje, kan de benytte flere forskellige tilnær¬ 
melsesmåder. Den bedste måde er at forskrække 
ofrene; derefter vil det være lettere at få kontrol over 
deres sind, og lettere at dominere dem på forskellig 
måde. For at forklare, hvorledes dette kan lade 
sig gøre, benytter jeg ordet „mesmerisme 44 med min 
egen definition. Jeg vil forklare det som en „metode 


med flere hypnotiske påvirkninger, der påfører en 
persons underbevidsthed, indflydelse, gennem et ud¬ 
sendt kraftfelt af mental energi 44 . Dette gøres ved 
hjælp af det, som kaldes for „astralrejser 44 . De sker 
ved at overføre mediets „bevidsthed 44 til offerets 
nærmeste omgivelser. 

Den person, som de forsøger at nærme sig på 
denne måde, vil muligvis og muligvis ikke være i 
stand til at opfatte tilstedeværelsen af kraftfeltet i 
sin nærhed. Det afhænger dels af offerets følsom¬ 
hed og dels af det medvirkende medies evner. Den 
bedste måde at beskrive tilstedeværelse i offerets nær¬ 
hed på, er at tænke sig det, som et „bundt 44 af kon¬ 
centreret energi, som besidder den „astralrejsendes 44 
bevidsthed. Det kan betragtes som naturlig elektro¬ 
magnetisme, og er som sådan i stand til at øve ind¬ 
flydelse på en anden person gennem loven om til¬ 
trækning og frastødning af elektromagnetiske kræf¬ 
ter. 

Offeret (ligesom Bender) vil måske kunne føle 
deres nærværelse, og måske eller måske ikke se, 
føle og opleve manifesteringer af forskellig art. I 
forsøgene på at gøre offeret bange og opnå kontrol 
over det, kan magikeren forårsage, at offeret kan 
opleve grim lugt, høre stemmer, føle usynlige kræf¬ 
ter trække i sig eller andre numre af samme slags. 
Spørgsmålet er, hvorledes sådanne ting kan lade 
sig gøre? Svaret er meget simpelt og skulle let 
kunne beskrives for læseren. 

Jeg har før omtalt „drømme-mekanismen 44 . Uden at 
forstå, hvad det er eller måden det virker på, har 
vi alle haft erfaringer af livagtige drømme, hvor vi 
hører stemmer, ser genstande, taler med mennesker, 
hæver os fra jorden eller flyver og den slags. Der 
er ingen grænser for, hvad vi kan gøre i drømme. 
Det, der forårsager disse drømme, er det jeg kalder 
for „drømme-mekanismen 44 . Hvis en kraft sætter 
denne mekanisme i bevægelse, mens man er vågen, 
vil man opleve synlige eller hørbare hallucinationer, 
selvom man er lysvågen, akkurat som hvis man vir¬ 
kelig sover. 

Nogle mental-forstyrrelser bevirker, at folk kan 
høre stemmer eller få hallucinationer og de ender i 
sindssyge-hospitaler og undergår chockbehandlinger. 
Mange andre har de samme oplevelser, uden at det 
giver psykiske problemer. 

Deres oplevelser er forårsagede af medlemmer 




154 


UFO - NYT 


(mennesker, ikke ånder) fra den verdensomspænden¬ 
de psykiske gruppe ved anvendelse af omtalte me¬ 
toder ved at påvirke og starte offerets drømme-me¬ 
kanisme. Oplevelserne er fuldstændig virkelige for 
offeret. På et vist tidspunkt af spillet, vil der op¬ 
stå personlige tilsynekomster og oplevelser som Ben- 
der’s. I mange, mange tilfælde er den personlige til¬ 
synekomst unødvendig, og alt bliver opnået ved 
mental indflydelse. 

(Fortsættes næste måned). 

C. A. HoneylAlfr. Hansen. 


Selv den laveste flod bør du gå over, som 
om der var dybt til bunden. 


Cosmic Science 

Spørgsmål nr. 95: Lever der mennesker på Solen? 

Svar: Det er muligt, men jeg har ikke modtaget 
nogen rapport om, at der er nogen, som har været 
landet der. Efter hvad rummenneskene siger, så er 
det kun lidt ,man virkelig forstår om Solen, selv af 
de som rejser i rummet. Vore egne videnskabsmænd 
indrømmer nu, at Solen ikke er det varme legeme, vi 
engang troede den var. Den er snarere et naturligt 
planetarisk legeme, hvis formål i systemet afviger fra 
de almindelige planeters. Vor sol, eller solen i et¬ 
hvert system, kan bedst sammenlignes med en gigan¬ 
tisk generator — en central energikilde hvis indfly¬ 
delse holder liv i rummet indenfor systemerne. 

Vi må indrømme, at vi indtil nu ved meget lidt 
om naturen, så vi kan ikke kun drage fornuftslut¬ 
ninger. Alle former inklusive mennesket kan blive 
født til at bestå i meget forskellige omgivelser. For 
eksempel bliver mennesker født i artiske områder og 
lever lykkeligt under vanskelige forhold; mennesker 
fødes i tropisk klima og er tilfredse i den voldsomme 
varme og store fugtighed. Imidlertid er det muligt 
for mennesker fra begge disse yderligheder at vænne 
sig til det modsatte. 

Således tilpasser mennesket gennem hele Kosmos 
sig sine levevaner til at harmonere med naturen, 
hvordan han end måtte finde den. 

GA - HC 


Det åndelige og det virkelige 

For at kunne lade disse to titler vederfares retfærdig¬ 
hed må man betragte livet, som det er. Som artiklen 
er begyndt, skaber titlen en deling, idet åndelighed 
som vi kender og praktiserer den i dag, har en ten¬ 
dens til at fremme det mystiske gennem den deling, 
som den frekalder mellem individet og virkelighe¬ 
den. Den menneskeskabte etikette skiller det ene fra 
det andet. Hvis hver fase praktiseres for sig, uden 
at den anden er med, er individet ude af livsbalance. 

Lad os betragte livet, som vi kender det. Virke¬ 
ligheden, som vi daglig kan se den i naturen, viser 
os de materielle former, men kan vi se den usynlige 
intelligens eller kraft, der opretholder disse former? 
Ligeledes for menneskets vedkommende kan vi da 
se livsånden, hvilken mennesket ikke kan leve for¬ 
uden? Dog er denne livsånde formens sjæl, som til¬ 
lader bevidsthed at give sig udtryk gennem formen. 
Engang finder adskillelse sted, når formen gennem¬ 
går det vi kalder „død 44 . 

Når en person går til yderlighederne ved kun at 
have tanke for én livsfase, er han allerde halvdød 
og vil på den måde blive fanatiker, for man kan ikke 
adskille det, som Skaberen har skabt som en enhed. 
Eksemplet i Bibelen: „Sværg ikke ved Jorden, thi 
den er Faderens fodskammel — ejheller ved himlen, 
thi den er Hans tronstol 44 , betyder netop det. Dog 
har vi tendens til at adskille de to ting, idet vi kal¬ 
der Himmelen åndelig og Jorden materiel. 

Det er et eksempel på, hvad der sker for en per¬ 
son, som går enten til den ene eller den anden yder¬ 
lighed, og der er tusinder af dem, der er oprigtige 
i deres forehavende. Nogle forsøger at tjene to her¬ 
rer på samme tid, og det bevirker en deling, som til¬ 
lader dem at bedrage den ene, mens den anden tje- 
nes. Der findes kun én rigtig måde at opfylde livets 
formål på, og det er at tjene dem begge som væren¬ 
de én. Eller som Jesus sagde, mådehold i alle ting, 
er balance. 

Hvis dette ikke praktiseres, hvad sker der da? Har 
nogen mistet balancen, søger de at genvinde deres 
velbefindende på forskellige måder. Nogle forsøger 
ad materiel vej og andre ad åndelige, men i begge 
tilfælde føler de, at noget mangler, og de vil be¬ 
standigt søge efter et eller andet. 

De læser noget af al slags litteratur og håber at 

udfylde noget af den tomhedsfølelse, som de har i 
sig. Heller ikke det vil tilfredsstille dem. I de fleste 
tilfælde vil den enkeltes bestræbelse gå ud på enten 
at fuldkommengøre sig åndeligt eller at sikre sig øko¬ 
nomisk. Ingen af disse udveje bringer dog lykke eller 
følelse af livets fylde. 

Begge udveje er kun udtryk for et halvt liv. Fryg¬ 
ten er disse menneskets herre. Den giver dem en fø¬ 
lelse af usikkerhed og hindrer dem i at opnå balance 
i tilværelsen. Frygt er mangel på tro. 

Jeg har kendt usædvanlige mennesker i dette ar¬ 
bejde, og nogle især, som har ejet en vidunderlig tro 
på det virkelige liv — i den grad, at de kunne mod¬ 
tage korrekt ledelse fra Kosmos til at løse problemer 
for andre — bringe enighed i familier og nyt håb til 
mange. Så vidt jeg kunne se, manglede de aldrig no¬ 
get, og dog i dag har de mistet alt dette, hvad der 
tydeligt fremgår af deres skrivelser sammenlignet med 
tidligere. Før i tiden fandtes der sjældent en person¬ 
lig bemærkning i deres meddelelser. I dag arbejder de 
hårdere for deres eksistens end nogensinde før. Når 
en person har et frit sind — i en vel-afbalanceret til¬ 
stand, frembringer tro dens fornødenheder. 

Et andet bemærkelsværdigt tilfælde, som jeg har 
kendt, drejer sig om en ung kvinde, der var i en så¬ 
dan harmoni med det kosmiske formål, at hun skrev 
vidunderlige digte, og hendes skrivelser på andre om¬ 
råder var holdt i en kosmisk rytme. Hun levede et så¬ 
kaldt åndeligt og legemligt liv i ét. 

Da hun tillod udefra kommende indflydelser at 
lede sig, begyndte hun at finde fejl ved den materi¬ 
elle side af livet, og hun bestræbte sig for at blive 
hellig. Hun mistede alt det smukke, som hun før gav 
udtryk for og begyndte at søge efter noget til at ud¬ 
fylde tomheden — noget, som ikke forekom før i 
tiden — i en sådan udstrækning, at hun blev så for¬ 
virret, at hun var på randen til at tage sit eget liv. 
Hendes nærmeste forhindrede hende i at fuldføre sit 
forehavende ved at anbringe hende på en institution. 
Hvis hun var vendt om, før det var gået så vidt, kun¬ 
ne hun være blevet hjulpet. 

Man kan ikke blive åndelig eller hellig ved at dele 
livet, eller ved at gå til yderligheder. Det kan kun 
opnås ved at leve et fuldt liv med mådehold. Man 
kan ikke tjene to herrer samtidig, uden at man bliver 
knust af den ene. Det kræver viden og tro og ud¬ 
øvelse af det talent, som Skaberen har givet hver en¬ 
kelt som deres skæbne, for at opnå et helt formåls¬ 


fuldt liv. Viden og tro uden „arbejde“ er uden 
værdi (dødt) og vil ikke bære evighedens segl. 

George Ad am ski 


UFO-observationer 

over Skandinavien 

Ought to be translated. 

I tidsrummet fra den 12. juni til den 9- juli 1963 
er der til SUFOIs Rapportcentral indkommet i alt 9 
rapporter, hvoraf de 4 er fra 1963. I virkeligheden 
er der indkommet ikke så få rapporter, men en masse 
hørte til kategorien „ikke-registrerede“, idet det dre¬ 
jede sig om mulige meteorer samt i mange tilfælde 
om det russiske rumskib „Vostok V“. Mange menne¬ 
sker forvekslede „Echo“ med „Vostok V“, hvorfor 
de så mente, at „Vostok V“ var et UFO, — især da 
det russiske rumskib fløj med stor hastighed sammen¬ 
lignet med f. eks. „Echo“. Endnu en faktor der for¬ 
virrede, var at sagkundskaben havde opgivet forkerte 
passagetidspunkter til pressen. Tillige fulgte bærera¬ 
ketten næsten umiddelbart efter rumskibet, og ikke 
som opgivet på forhånd, 7—8 minutter efter. 

Den første rapport, vi behandler her, er temmelig 
gammel, nærmere betegnet fra den 28. oktober 1961 
kl. 1830—1840. Til gengæld drejer det sig om en 
landing. Observationen fandt sted på nordvestspidsen 
af Egholm, en ø i nærheden af Ærø. Observatøren, 
herr Jørgen Sørensen, var kl. 1830 netop kommet 
hjem til sin jagthytte, da han bemærkede en summen 
udefra. Han lukker døren op for at se, hvor denne 
summen kunne komme fra, og der, — ca. 20 meter 
væk — lige over en stenbro i strandkanten, hænger 
et 6—8 meter stort objekt i luften. Observatøren blev 
meget naturligt forskrækket. Han for ind i hytten ef¬ 
ter sit jagtgevær, idet han fik den tanke, at en even¬ 
tuel fjende ikke skulle købe ham for let. Efter tre 
minutters forløb vover Sørensen sig ud igen, blot for 
at finde, at objektet stadig er der. Efter 5 minutters 
forløb bliver den svage hvinen lidt kraftigere og ob¬ 
jektet forsvinder med en anslået hastighed af 1—200 
km/t bort fra observatøren. Efter 15 sekunders for¬ 
løb er det ude af syne. 

Objektets form var, set nedefra, cirkelrundt. Set fra 
siden havde det flad underside og kuplet overside, en 

type der tidligere er set herhjemme. Midt imellem 
bunden og toppen fandtes en række ko-øjer, 5 i alt. 
Højden på objektet var 3 meter. Objektet var mørkt, 
men der var lys i koøjerne. — Objektets lyd var en 
svag hvinen, som noget, der roterede meget stærkt. 
Objektet havde ikke korona. 

Rumskibet efterlod sig ikke spor eller rester, men 
tog i stedet noget med. Tre sten, hver med en anslå¬ 
et vægt af 40 kg, var fjernet af objektet. Det vides 
ikke, hvorledes stenene kom om bord, idet man som 
sagt ikke fandt spor eller fodaftryk. 

Herr H. A. spadserede den 27. april 1963 kl. 1930 
i nærheden af Helsingør banegård. Det var lige be¬ 
gyndt at støvregne, hvorfor observatøren så op for at 
iagttage skyerne. I det samme så han en grå, ellipse¬ 
formet genstand komme til syne mellem et hul i sky¬ 
erne, der befandt sig i en anslået højde af 600 meter. 
Over dette skylag lå i langt større højde et andet 
skylag, og genstanden var mørkere end dette. Ob¬ 
jektet, der var 15 mm i udstrakt arm, fløj langsomt 
mod vest med en anslået hastighed på 200 km/t. Ef¬ 
ter 10 sekunders forløb forsvandt det i skyer. 

Vi har endnu en gammel rapport. Observatør er 
herr E. G. Micheelsen fra Fredericia. Observationen 
fandt sted den 5. maj 1960 melllem kl. 0000—0100. 
Herr og fru Micheelsen var kommet hjem sent. Fruen 
stod i haven for at lukke lågen, da hun får øje på et 
lys på marken overfor huset. Hun anser det for en 
camping-vogn, der var kørt ind på marken for at 
overnatte. Det var ganske vist mærkeligt, idet mar¬ 
ken var nypløjet. Fruen kaldte på herr Micheelsen, 
der også syntes, at det var et mærkeligt lys, og der¬ 
for gik over mod objektet, som befandt sig 100 me¬ 
ter inde på marken. Da observatøren var 40—50 me¬ 
ter fra genstanden, havde han ikke mod til at gå vi¬ 
dere. Fra stedet, hvor han stod, så han følgende: Et 
cirkulært objekt, diameter 6—8 meter, højde l ]/ 2 —2 
meter. Tilsyneladende svævede genstanden i en højde 
af 2 meter over marken. Det var umulig for observa¬ 
tøren at se, om der var noget udenfor den lysende 
del. Selve lyset var som et skinnende, hvidt lysstof¬ 
rør. Lyset pulserede og bevægede sig, fortæller ob¬ 
servatøren, nærmest som om mange hænder samtidig 
tørrede den store overflade eller rude af med store 
lagner. Der var ingen lyd fra objektet, ej heller nogen 
lugt. 

Observatøren gik dernæst tilbage til huset, hvorfra 
han iagttog genstanden i nogle minutter, indtil han 


pludselig kom i tanker om at fotografere den. Han 
skyndte sig ind i huset efter et fotografiapparat, men 
da han igen kom ud, var objektet enten væk eller 
slukket. Næste morgen gik herr Micheelsen hen til 
observationsstedet sammen med nogle bekendte for 
at lede efter affald eller spor, men man fandt intet. 

Herr Charles Andersen fra Randers hørte midnats¬ 
radioavisen den 15. maj i år. Dernæst gik han ud på 
altanen for at nyde synet af den helt klare himmel. 
Klokken var 0033, da herr Andersen får øje på to 
flade skiver, der i stor fart fløj fra sydøst mod syd¬ 
vest. Pludselig foretager objekterne tre opadgående 
bølgebevægelser, flyver ligeud et stykke for derefter 
at lave en halvcirkelbevægelse. Kursen blev samtidig 
ændret fra vandret til skråt opad. Objekterne slukke¬ 
des eller opløstes pludseligt. — Objekterne lyste 
stærkt gyldent medens det samtidig pulserede svagt. 
De var forsynede med en korona, der også pulserede 
svagt. Samlet observationstid 20—25 sekunder. 

Den 1. juni kl. 2225 stod herr N. H. Mortensen 
og pumpede vand fra en pumpe på gårdspladsen. Han 
lægger mærke til, at hunden spidser øren, og ser da 
i samme retning som hunden for eventuelt at få øje 
på et eller andet. I det samme kommer en stor, mørk 
genstand til syne. Den var cirkelformet set fra bun¬ 
den. Set fra siden var den kuppelformet med flad 
bund. Den blev kun iagttaget 3 sekunder, så for¬ 
svandt den bag træer. Lyden fra objektet, der hørtes 
i alt 5 sekunder (observatøren hører ikke helt godt) 
var nærmest som en hvislen. Observatøren anslår ob¬ 
jektets størrelse til 5 meter i diameter, hastigheden 
til 80 km/t og afstanden til det til 80 meter. I ud¬ 
strakt arm var det to-kronestort. 

De andre rapporter var fra Børkop, Vejle og Fre¬ 
dericia. 

Der indkom ikke detektorvarslinger i den forløbne 
måned. ej. 

Scandinavian UFO - Sightings 

During the month June 12th to July 9th SUFOI re- 
ceived a lot of sightings. However only few were 
registered as one migt raise doubt, whether some of 
them were not meteors. But the biggest part of the 
not-registered sightings cinsisted of sightings made in 
connection with observation of the russian spacecraft 
„Vostok V“. Many observers supposed that the ame- 
rican „Echo“ satelite was „Vostok V“ and therefore 

took the fast-flying russian spacecraft for a saucer. 

9 sightings were registered of which 4 were from 
1963, as follows: 

April 27th: Elsinore/Denmark. Time: 1930. An el- 
liptica dark-grey object was seen through holes in 
clouds for 10 seconds. Size: 1/2“ at arms lenght. 
Heading: West. 

May l6th: Randers/Denmark. Time: 0033. Two 
elliptical objects with a strong, pulsating glowing 
light vere seen on the Southern horizon heading 
WSW. The suddenly made zig-zag maneuvers and 
after that went slantingly upwards. After a moment 
the lights went out. 

June 3rd: Vejers/Denmark. Time 0001—0025. An 
object, like a big star, made maneuvers in the sky. 

June lst: Bording/Denmark. Time: 2225. A 15 
feet big, circular object with a flat bottom and a 
dorne with a shape like a half-circle was seen at a 
very low heig. Speed: 50 mph. Distance from obser¬ 
ver: 250 feet. The object was dark and had a whist- 
ling sound. ej 

Hvod foregår der på 

vor naboplanet? 

Fundet i amerikansk blad fra 10. juli 1886 . 

Ought to be translated 

Hvis vi skal acceptere den teori, som den franske 
astronom m. Maurice Lespiault lige har fremsat m. 
h. t. de nye og aldeles utrolige strukturer, signor 
Schiaparelli har opdaget på Mars’s overflade, må vi 
indrømme, at vi får læst teksten. 

Opdageren antog dem for kanaler, men m. Lespi¬ 
ault nægter at tro på kanaler, der er 1000 miles lange 
og 50 miles brede, enten det så gælder Mars eller en 
hvilken som helst anden planet. 

Deres konturers matematiske nøjagtighed forbyder 
os imidlertid at betragte dem som naturlige fænome¬ 
ner. Han formoder derfor, at det er udstrakte skov¬ 
bælter, skabt for at afhjælpe de ulemper, som plane¬ 
tens befolkning blev udsat for, efter at de havde be¬ 
røvet deres klodes overflade den beskyttende „klæd- 
ning“, som naturen selv havde forsynet den med som 
et værn mod elementernes rasen — på samme måde 
som vi er godt på vej til at gøre. Mars, påpeger han. 


er en ældre planet end Jorden. Derfor er den omtalte 
proces langt mere fremskreden, end hvad vi indtil nu 
kender her på Jorden. Mars’s indbyggere er allerede 
nået det kritiske punkt, som vi styrer imod, hvad de 
amerikanske hvirvelstormes tiltagende hyppighed og 
voldsomhed tydeligt viser. Derfor har nødvendighe¬ 
den tvunget dem til over en bred front at tage for¬ 
holdsregler mod katastrofen. 

M. Lespiault påstår, at man, før der er gået hun¬ 
drede år, vil blive nødt til at påbegynde plantninger i 
et tilsvarende omfang i Amerikt, hvis dette konti¬ 
nent vedblivende skal være beboeligt for mennesker. 

Ronald Caswell / Jørgen Andersen 

UFOer radar og kuglelyn 

Ought to be translated 

En i beretninger om UFOs flyveforhold stadig til¬ 
bagevendende enkelthed er deres ejendommelige, flag¬ 
rende ofte som et vissent blads vaklende bevægel¬ 
ser. Når man ser dette, får man indtryk af, at UFOets 
kraftkilde pludselig er stoppet, og at det rednings¬ 
løst styrter mod Jorden, hvor det vil splintres som 
et almindeligt luftfartøj. 

Selv UFOs af betragtelig størrelse er blevet obser¬ 
veret under sådanne svingninger. 

Dog bliver der også overensstemmende berettet, at 
UFOs, når de har nået en vis mindstehøjde, afbry¬ 
der faldet, og skyder til vejrs med en hastighed, som 
kan være utrolig høj. 

Fra den cirkelrunde bærevinges aerodynami er det 
bekendt, at en profileret skive viser en mangelfuld 
stabilitet om sin akse under fartbevægelse og har ten¬ 
dens til „at rulle“, som en drejning om sin egen 
akse hedder i flyvesproget. Når opdriften bliver for 
lille gennem ringe hastighed, ytrer denne ustabilitet 
sig gennem en vaklende nedadgliden. En enkel kon¬ 
struktiv hjælp er anbringelse af stabiliserende finner 
eller en rotation om skivens egen højdeakse. I virke¬ 
ligheden findes der UFOkonstruktioner, som viser 
det ene eller det andet af disse 2 principper. Heraf 
kan man slutte, at en hensyntagen til aerodynamiske 
faktorer har en ikke uvæsentlig betydning i UFO- 
spørgsmål. 

Nu ved man imidlertid med største sikkerhed, at 
UFOs ikke flyver som almindelige luftfartøjer. De 
har overvejende rotationssymmetriske former, og det 

må have andre end aerodynamiske grunde, hvorpå vi 
vil støtte vore fremtidige undersøgelser. 

Denne gang gælder det et højst vigtigt spørgsmål, 
om og hvorledes radaranlæg kan indvirke på UFO- 
ernes flyvning, og vi vil se, at spørgsmålet må un¬ 
dersøges udfra kuglelynenes natur. 

Vi opstiller den arbejdshypotese, at UFOerne, når 
de bliver truffet af en radarimpuls med en egnet 
frekvens, bliver ramt af en fremdriftsforstyrrelse, og 
vi vil i det følgende forsøge at gøre dette forståelig 
på fysisk vis. Hertil tjener os sovjetiske undersøgel¬ 
ser om kuglelyn. 

Kuglelynenes natur: 

Efter et essay af professor Peter L. Kapitza, Fy¬ 
sisk Laboratorium under Akademiet for Viden¬ 
skaberne i USSR. 

Efter videnskabens mening er de indtil nu (af andre) 
opstillede hypoteser om kuglelyn utilstrækkelige, for¬ 
di de krænker loven om energiens opretholdelse. Hy¬ 
potesen forudsætter nemlig, at energien, som er år¬ 
sag til kuglelynets lys, stammer fra en aller anden in¬ 
dre, molekular forandring af den i kuglelynet inde¬ 
sluttede gas. Energiopretholdelsesloven forlanger 
imidlertid, at molekylernes potentielle energi i en 
gas i enhver kemisk tilstand er ringere end den kræ¬ 
ves til dissociation (opløsning: spaltning af moleky¬ 
ler til flere andre af simplere bygning), således at 
den oprindelige molekyleform kan gendannes og ioni¬ 
sation (spaltning af en luftarts atomer til ioner) af 
disse molekyler finde sted. Hvor megen energi der 
overhovedet kan oplagres i et kuglelyn, lader sig be¬ 
regne. Hvis den skulle leve heraf, ville den ikke ek¬ 
sistere så længe, som den i virkeligheden formår. 

Professor Kapitza sammenligner i tilslutning her¬ 
til de fra kernespaltningsskyer hidrørende data med 
dem fra kuglelynene. En sådan sky på. f. eks. 150 m 
i diameter er på mindre end 10 sekunder fuldstæn¬ 
dig afstrålet. Et kuglelyn på 10 cm i diameter måtte 
eksplodere på mindre end 0,01 sekund. Et kuglelyn 
kan dog opnå en levetid på flere minutter. Den sov¬ 
jetiske lærde slutter heraf, at et kuglelyn tilføres 
energi. Denne energikilde må ligge uden for kugle¬ 
lynet selv. Dette sker gennem absorption af elektro¬ 
magnetiske svingninger, d.v.s. radiobølger. Da et 
kuglelyn ingen direkte forbindelse har med en eller 
anden elektrisk leder, gennem hvilken energi kunne 
strømme over til det, kommer kun absorption på tale. 


Det er kendt, at denne absorption som forudsætning 
har en resonans af 2 størrelser, nemlig de elektromag¬ 
netiske svingninger fra den ioniserede gas, hvoraf 
kuglelynet består og de elektromagnetiske svingnin¬ 
ger, som skal absorberes. Derved står bølgelængder¬ 
ne af de absorberede radiobølger i direkte sammen¬ 
hæng med kuglens diameter. Gennemregning viser, at 
radiobølgernes bølgelængde tilnærmelsesvis må være 
den dobbelte (nøjagtigt 3,65 gange) diameter af 
kuglelynet. 

Gassens ionisering, hvoraf kuglelynet dannes, og 
de radiobølger, som opretholder det, stammer ifølge 
professor Kapitza fra atmosfæiske processer, d.v.s. 
fra uvejrs elektrostatik (læren om hvilende elektri¬ 
ske ladninger). At f. eks. almindelige lyn frembrin¬ 
ger radiobølger, kan enhver selv fastslå. Den kna¬ 
sende støj, som høres i vore radiomodtagere, viser 
tydeligt dette. Kuglelynets føde er ganske vist meget 
korte radiobølger, hvad man kan se af kuglelynets 
ringe størrelse. Den hyppigst observerede størrelse 
har en diameter på 10-20 cm. hvad der svarer til 
bølgelænder på mellem 35 og 70 cm. 

En vigtig sammenhæng består mellem reflektionen 
af disse radiobølger på elektrisk ledende flader f. eks. 
jordoverfladen eller et fly legeme og kuglelynets op¬ 
rindelsessted. Gennem denne reflektion opstår en 
såkaldt „stående bølge“, som danner svingningsknu¬ 
der, hvor kuglelynet fortrinsvis optræder og stadig 
opholder sig. Kuglelynets bevægelsesretning, som på 
ingen måde er lig med vindretningen kommer derved 
i stand, altid forløbende langs med flader af samme 
elektriske potentiel. 

Den russiske fysiker tror, at der ved særligt kraf¬ 
tige radiobølger kan opstå hede serier af kuglelyn 
(perlesnorslyn). 

Slutresultat. 

Professor Kapitza’s hypotese om kuglelynets natur 
giver os nøglen til radarstrålers mulige indflydelse 
på UFOflyvningen. Det forbindende led leverer den 
kendsgerning, at gentagen udløsen af kuglelynsagtige 
dannelser fra UFOernes overflade er fastslået. Der¬ 
med er ikke ment de små hjælpeflylegemer, som 
ofte ses i følge med større UFOs. Tværtimod drejer 
det sig om typiske høj ioniserede gasblærer, som ved 
dagslys endog kan absorbere sollyset og derved synes 
mørkere. Hvad sker der egentlig, når et UFO træf- 

fes af et radaranlægs retningsstråler? Hvilke fysiske 
foreteelser kan ventes? 

Om den principielle stadig tilstedeværende elek¬ 
triske opladning af det ukendte flylegemes overflade 
hersker der ikke den ringeste tvivl mere. De elek¬ 
triske udladninger, som stadig eller i det mindste 
periodisk udgår fra det, er lige så lette at høre i 
vore radiomodtagere som knasen fra et uvejr. 

Når en radarstråle, der som bekendt består af 
meget korte radiobølger, træffer den ioniserede over¬ 
flade på et UFO, vil der komme en absorption. Det 
UFOet omgivende gashylster vil spille den samme 
rolle som i tilfældet kuglelynets lysende gasblære. 
Resonansbetingelserne vil ikke opfyldes på grund 
af UFOets størrelse overfor radarstrålernes bølge¬ 
længde, hvormed der udløses enkelte kuglelyn fra 
UFOets overflade. Ved denne udløsning vil UFOets 
opladning og elektriske felt ændres. Denne ændring 
betyder sandsynligvis en alvorlig forstyrrelse i stabi¬ 
liteten henholdsvis flylegemets drivkraft, og de alle¬ 
rede skildrede aerodynamiske betingelser begynder at 
foreligge. 

Flyet kommer ind i en svajen og begynder at fal¬ 
de nedad, indtil det er kommet under radarstrålen 
og denne ikke mere er virksom. 

Udfra et stadig større kendskab til UFOernes 
operationstaktik taler meget for, at disse kender de 
kraftige radarstationers virkemåde på deres eget sy¬ 
stem og søger at undgå dem. Alene i vor Tekniske 
Tjenestes undersøgelsesområder er det let at erken¬ 
de UFOindflyvningernes tilpasning i visse områder 
med radaranlæg. Den simpleste metode er naturlig¬ 
vis at flyve under strålerne, således som et konven- 
tinelt fly, der angriber, gør det. 

Absorptionen af elektromagnetiske bølger gennem 
UFOets overflade giver også bevis for den gentagne 
konstatering, at et UFO i mange tilfælde ikke kan 
spores på radar. Når de udstrålede impulser netop 
rækker til at udløse „kuglelyn“, kan man ikke mere 
regne med ordnede reflekser og hele systemet bry¬ 
der sammen. 

Selvfølgelig spiller i hvert enkelt tilfælde en masse 
fysiske størrelser ind, og som afgør, hvad der vil 
ske. 

En kendsgerning er det, at UFOerne også kender 
metoder til radarforstyrrelser ved hjælp af masser 
af udkastede dipoler og også anvender dem. Denne 
metode er velkendt fra den 2. verdenskrig. Den 


kemiske sammensætning af de udkastede strimler og 
trævler blev ganske vist ændret noget, men hensig¬ 
ten er den samme. Der gælder dog den indskrænk¬ 
ning, at ikke alle af UFOs udkastede dipoler tjener 
til radarforstyrrelser, men i lige så høj grad hæn¬ 
ger sammen med drivkraftsfaktorer. 

Det er måske en smule vovet at ville bygge vor 
arbejdshypotese på professor Kapitza’s teori, men 
hans antagelser er i det mindste allerede delvis 
eksperimentelt bevist og gælder med fuld ret som 
udbytterig og fremskreden. 

Informationen, Wien, nr. 1. 

Oversætter: Siej. 

Redaktionen: En helt ny, men ganske interessant 
teori, som hvis den holder stik, kan forklare en del 
af de gennem årene iagttagne bevægelser udført af 
UFOer. Bevisførelse i denne sag er uhyre vanskelig, 
da man ikke i dag i fuldt omfang kender kuglelynenes 
natur. Om den aerodynamiske form må det vel til¬ 
føjes, at denne kun kan komme på tale i forbindel¬ 
se med fartøjer beregnet til flyvninger i atmosfæren. 
Måske vil denne teori kunne bruges i forbindelse 
med én af de former for ildfluer, der er observeret 
af astronauterne. 

F. P. 

UFO landet i Rom 

En kendt psykiater i Rom så på en eng i en park, 
som ligger nær hans hjem en flyvende tallerken. Da 
han berettede dette overfor redaktionen af en stor 
romersk avis, bad han om, at hans navn ikke blev 
nævnt — han havde end ikke overfor sin hustru om¬ 
talt oplevelsen, som fandt sted om aftenen den 4. 1. 
1963, da han var på vej hjem fra et biografbesøg. 

Da han gik gennem parken „Virgiliano“, så han 
pludselig for sig en flyvende tallerken. Den lignede 
en kæmpemæssig hat. En kuppel befandt sig på en 
cylinder, den havde runde vinduer og var omgivet af 
en ring. Objektet stod på tre slanke ben en meter over 
jorden. Objektets diameter var. ca. fem meter. Der 
kom en varm luftstrøm fra ringen, som pludseligt og 
hurtigt drejede sig om objektet. Objektet hævede sig 
nogle meter over jordoverfladen og fløj med stor ha¬ 
stighed bort uden at efterlade sig noget spor. Psykia¬ 
teren siger, at han ikke drikker, ikke indtager narko- 

tika og af sin omgangskreds som menneske bliver be- 
tragtet som havende et godt helbred. 

Da han den pågældende aften kom hjem, fortalte 
han intet til sin hustru om sin oplevelse for ikke af 
hende at blive betragtet som fantast. Han lukkede 
sig straks ind i sit laboratorium, hvor han efterprø- 
vede puls, hjerte og temperatur og foretog yderligere 
forsøg på sig selv for at fastslå sin dømmekraft. Hans 
diagnose overbeviste ham om, at han havde haft en 
virkelig oplevelse og ikke var faldet som offer for en 
hallucination. 

Med bestemthed forsikrer han, 
at den flyvende tallerken var en realitet, 
at han så den stå stille og 
at han så den flyve bort fra stedet. 

„Italiensk Avis“, Rom, den 10. 1. 1963 . 

Oversætter: Siej (F.P.) 


Den offentlige mening er en vul¬ 
gær, uforskammet anonym tyran, 
der med vilje gør livet surt for 
enhver, der ikke vil nøjes med at 
være et gennemsnitsmenneske . 

(Dean Inge). 

Bånd fra kongressen: 

Se UFO-NYT juli 1963 bagsiden 


UFO beviset 


Af major Donald E. Keyhoe 

(Sluttes) 


Stråling: 

Direktør Kenneth Locke fra civilforsvaret i Lake 
County, Ohio, beretter, at geigertæller viste forhøjet 
radioaktivitet på jorden efter landing og start af et 
UFO. Lignende beretninger er bekræftet af kaptajn 
Ruppelt. 


Fysiske effekter 

Kaptajn C. S. Chiles beretter, at en ballon blev be¬ 
skadiget af et UFO, som kredsede om den. Luftvåb¬ 
net i Fort Meade har fået overgivet brudstykker af 
et eksploderet UFO over Crownsville. 


Fotografier: 

Luftvåben-tilfælde nr. 26, Harmon Basis. Et UFO 
fløj ned mod basen, og skød atter til vejrs og efter¬ 
lod et stort hul i skyerne. En UFOformation blev fil¬ 
met over Utah af marinefotografer. I seks måneder 
prøvede luftvåbnet og marinen denne films ægthed. 
Yderligere fotografier er taget over forsøgsstationen 
White Sands. 

9- del: Udiandsberetninger 
Argentina maj 1962 

Regeringen bekræfter, at der har været UFOer over 
fem provinser og to korte landinger. 

England: 

Mange beretninger fra piloter under RAF og civile 
luftfartsselskaber. Eksempelvis: Løjtnant Salandin 
var nær ved en kollision med et UFO, da han fløj 
en jetjager. 

Den tidligere luftmarskal Dowding erklærer: — 
„UFOs er interplanetariske.“ 

Brasilien 14. juni 1939 

Af frygt for et UFO, som havde forfulgt hans ma¬ 
skine, fløj en kaptajn under luftværnet sin maskine 
med slukkede lanterner, skønt maskinen var bevæb¬ 
net. Oberst Oliveira fra luftvåbnet udtaler: „UFOs 
er ukendte, men overlegne apparater.“ 

Venezuela 6. oktober 1961 

Et stort UFO alarmerede borgerne i Santa Rita. For¬ 
skrækkede fiskere sprang over bord fra deres både 
og en druknede. 

Der foreligger beretninger fra Kanada, Norge, 
Danmark og Sverige. 

Australien 

Beretninger foreligger fra marinepiloter og fra pilo¬ 
ter på civile luftlinier så vel som fra astronomer og 
regeringen. Jetjagerjagter på UFOs, radarberetninger 
og typiske UFOiagttagelser foreligger fra Equador, 
Tjekoslovakiet, Holland, Frankrig, Sydafrika og fra 
praktisk talt alle dele af verden. 

10. del: Bevis for censur 

Kaptajn E. J. Ruppelt,, en gang leder af „Project 
Bluebook“, erklærede: „Man siger bestandig til mig: 
Fortæl kun om de tilfælde, som vi har opklaret, om- 



tal ikke de uopklarede. Der findes to partier. Det ene 
tror, at det drejer sig om rumskibe, men holder det 
for bedst, at tilbageholde denne kendsgerning, ind¬ 
til vi ved mere. Det andet parti mener, at man skal 
oplyse offentligheden om flere fakta omfattende de 
mere klare tilfælde. Dette medførte en ny anvisning: 
„Intet må siges mere“. 

Eksempler på censur 
Redmond, Oregon. 

En funktionær under FAA observerede med kikkert 
nogle UFOs manøvrer. Beretninger, underskrevet af 
lederen af presseafdelingen L. E. Davis, beskriver 
flammende udstødning fra UFOs og hurtig undvigen 
af jetjagere. Flyspecialist La Verne Wertz erklærede: 
„Det fløj lodret op, da flyene kom, akkurat som var 
det manøvreret og fuldt kontrolleret. 4 * 

I breve til NICAP og til kongressen hævder luft¬ 
våbnet, at beretninger er „vildledende 44 . Om flamme¬ 
udstødningen og de kontrollerede manøvrer og flug¬ 
ten for jetjagerne mente luftvåbnet: „Sandsynligvis 
var det en ballon. 44 Tilfældet blev ført som opkla¬ 
ret med tilføjelse „ikke tilstrækkeligt underbygget. 44 

Kaptajn Raymond Ryan, American Airlines, be¬ 
retter om et UFO foran sin maskine ved Albany. 
Griffis luftvåbenbase telegraferede til ham „om fore¬ 
løbig at ændre kurs 44 og følge UFOet. Ryan adlød or¬ 
dren og berettede senere til de civile myndigheder. 
„Vi fløj efter UFOet indtil Ontariosøen ... vi havde 
ikke fortalt passagererne noget ... vi ventede på jet¬ 
jagerne, som var sendt mod os for at fortsætte for¬ 
følgelsen. 44 

Luftvåbnet nægtede, at Ryan havde modtaget oven¬ 
stående ordre om at ændre kurs, i et brev til senator 
Byrd og andre. 

Hærberetning om et glødende UFOs over NIKE- 
basen i Derwood. Major William Lockadoo fra 
USAF erklærede: „De mænd, som arbejdede ved et 
jordkabel, har forvekslet UFOet med lysreflekser mod 
en gul lastvogn. 44 

En funktionær ved elektricitetsværket erklærede: 
„Der fandtes hverken mænd eller lastvogne i det på¬ 
gældende område. 44 

Ny erklæring fra luftvåbnet: „Det var en fladebe¬ 
lysning mod en lade. 44 

Et hold fra NICAP kom på stedet og konstatere¬ 
de: den eneste bygning var en lade, hvortil der ikke 
førte elektriske ledninger. 


Andre svar var herefter: Hurtigt vekslende skyer, 
som fordunklede Månen, eller billygtereflekser eller 
fladebelysninger. 

Jagt på et UFO af en groupcommander, som også 
på sin radar fastholdt UFOet. Piloten erklærede: 
„Det var bestemt et UFO. 44 Luftvåbnets svar: „Det 
var bestemt planeten Jupiter. 44 

(Jupiter kan ikke ses på en radarskærm, da den 
er fjernet ca. 300 millioner miles fra Jorden). 

Beretning fra en privatpilot om en flyvende skive 
over Salt Lake City. UFOet svævede over jorden og 
skød derefter lodret op. Et forsøg på at standse 
UFOet slog fejl. Luftvåbnets erklæring: „En ballon 
eller Venus. 44 Senere sagde man: Solreflekser eller et 
Fata Morgana. 

Kaptajn Robert Adickes og ingeniører fra Boeing: 
UFOs manøvrerede i nærheden af et fly fra TWA. 
Luftvåbnets svar: Det drejede sig om lysreflekser i 
skyerne stammende fra en højovn. 

Tidligere bombepilot Ernest Stadec og andre pilo¬ 
ter beretter om et UFO, som kom mod deres fly. 
Luftvåbnet svarede hertil: UFOet var stjernen Ca- 
pella. Ingen omtale af, at iagttagelsen også var sket 
fra kontroltårnet og fra FAA’s radar. 

Iagttagelse af et UFO ved „Washington Nationale 
Lufthavn 44 og om svigten af lys. Luftvåbnets erklæ¬ 
ring: Det var en ballon fra Silverhill observatoriet. 
Lysets svigten var en tilfældighed. Detefter en er¬ 
klæring fra vejrtjenestestationen Silverhill: Der var 
ingen balloner over lufthavnen. Vinden havde båret 
ballonen ud over havet. 

Erklæring fra luftvåbnet til kongressen, pressen og 
offentligheden: Vi holder ingen UFO-informationer 
tilbage. Informationsofficer, kaptajn Gregory Olden- 
bergh erklærede skriftligt: „Udbredelse af UFO-in¬ 
formationer er imod luftvåbnets instruks særlig mod 
AF reg. 200—2. Andre luftværnsofficerer har be¬ 
kræftet dette. 

Luftvåbnet til bl. a. senator Metcalfe: „Piloterne 
bliver ikke forhindret i at tale. 44 Mod dette står AFR 
200—2: „Det er forbudt luftvåbnets personel at vi¬ 
deregive UFOiagtagelser til ikke autoriserede perso¬ 
ner med mindre, de er blevet beordret til det, og i 
så tilfælde må de kun sige det nødvendigste. 44 

Den fuldstændige beretning indeholder dokumen¬ 
terede beviser om hemmelige luftvåbenbeslutninger, 
om piloter på UFO-jagt, hemmeligholdte analyser om 
UFOfilm, som man nu bortforklarer, vigtige UFO- 





operationer over Washington D C, Los Angeles, 
White Sands, Luftvåbenbaser, marinestøttepunkter og 
andre områder, tilfælde som man enten fragår eller 
bortforklarer. Beretningen indeholder også historien 
om kaptajn Ruppelt, som åbenbart stod under tryk, 
da han ændrede sin beretning i et brev til NICAP: 
„Hele UFO situationen er fuldkommen forvirret. Jeg 
kan kun håbe, at NICAP kan bringe lys over sa¬ 
gen.“ 

11. del: UFO kronologien 

Denne del bringer et fuldstændigt billede af UFO- 
situationen fra den 2. verdenskrig. Hundreder af ame¬ 
rikanske og udenlandske beretninger bringes udførligt 
i kronologisk orden ved siden af officielle dokumen¬ 
ter officielle erklæringer og breve, som optegner de 
vigtigste skridt fra USAF. 

12. del: Kongressen og UFOs 

NICAP ønsker ikke at fordømme luftvåbnets peiso- 
nel, som kun følger de officielle anvisninger. NI¬ 
CAP befatter sig kun med faren ved denne politik. 

I breve til over 50 kongresmedlemmer har Liaison¬ 
officerer fra luftvåbnet, som er udtaget til at beskæf¬ 
tige sig med forskningen 

a. nægtet at UFOinformationer tilbageholdes, 

b. nægtet, at luftvåbnet i al hemmelighed er over¬ 

bevist om UFOernes eksisten, 

c. nægtet, at diskussion med luftvåbnet har fundet 

sted (i modsætninger hertil skriver speaker Mc 
Cormack til NICAP, at sådanne diskussioner har 
fundet sted), 

d. nægtet at have nægtet visse UFOtilfælde eller at 

have givet falske oplysninger herom. 

Nogle kongresmedlemmer accepterer luftvåbnets 
holdning, andre afviser denne holdning og atter an¬ 
dre er ligeglade. 

15- del: Problemet og faren 

UFOproblemet falder i to livsvigtige spørgsmål: 

1. Har luftvåbnet forholdt kongressen og offentlighe¬ 
den kendsgerninger om UFOerne? 

Flertallet indenfor NICAP er af følgende me¬ 
ning: 

Luftvåbnet har tilbageholdt UFOinformationer li¬ 
gesom UFO-beretninger. Dette erklærer: admiral H. 
B. Knowles, Dewey Fournet, tidligere undersøger af 
UFOs ved luftvåbnet, J. B. Hartranft, præsident for 
foreningen af flyejere og piloter, oberstløjtnant J. 


McAshan, dr. Charles Olivier, major J. Mcleod, 
Frank Edwards, radiokommentator, og over hundrede 
andre. 

2. Er UFOerne virkelige — eller er de illusioner, 
spejlinger eller lignende? 

Flertallets mening: De af tilforladelige iagttagere 
sete UFOs er objekter under intelligent kontrol. Her¬ 
for stemmer de fleste af de ovenfor nævnte. Hertil 
kommer: professor Hermann Oberth, rumfartsekspert, 
kaptajn W. B. Nash, PAA, dr. Leslie Kaeburn, uni¬ 
versitetet i Kalifornien, den tidligere major i luft¬ 
våbnet W. D. Leet, professor C. A. Maney, astrofy¬ 
siker, viceadmiral Hillenkotter og mange mange an¬ 
dre. 

I februar 1962 afgav luftvåbnet følgende erklæ¬ 
ring: „De flyvende tallerkener er færdig.“ Siden har 
major C. R. Hart, UFOinformationsofficer, skrevet 
til NICAP, at den fulde undersøgelse går videre un¬ 
der medvirken af talrige videnskabsmænd, hvorved 
hver undersøgelse kommer til at koste intil 10.000 
dollars. 

For at forhindre en foruroligelse af offentligheden 
synes en censur fra begyndelsen at være retfærdig- 
gjort. NICAPS rådgivende udvalg er enige om, at 
faren ved en hemmeligholdelse nu er blevet for stor, 
nemlig af følgende grunde: 

a. en af vanvare udløst krig, fordi UFOs bliver an¬ 

taget for et sovjetrussisk angreb, 

b. den falske påstand, at UFOs er hemmelige sovjet¬ 

russiske våben, 

c. kvæstelser eller panik i fly, som ledsages af UFOs, 

fordi besætningen ikke er informeret om, hvad 
den skal foretage sig, 

d. faren for en panik (udtalt af NASA), når en 

uforberedt amerikaner pludselig erfarer om en 
vidt fremskreden civilisation. 


Den fuldstændige NICAPberetning vil indeholde 
detaljerede forslag. 

I mellemtiden beder vi alle medlemmer af NI¬ 
CAP overveje: Kan alle disse skolede iagttagere have 
taget fejl? 

Hvis svaret bliver „Nej“, beder vi om understøt¬ 
telse til en hurtig aktion i kongressen for at få UFO¬ 
problemet løst og faren ved en fortsat hemmelighol¬ 
delse ophævet. 


F.PJSlei 




